
BLOKE DI SINDICATO A BOLBE EXIGI 
PARA E PROCESO 
DI PRESTATIE- 
MANAGEMENT 


MAS Y MAS 
DOKTERNAN TA 
ATENDE PASHENT 
VIA DI WHATSAPP 


PASHENTNAN TA PIDI INTERMEDIACION 
TIN HENDE TIN CASI 
DOS AÑA SPERANDO 
PA OPERACION 
DI CATARATA 


TRES BEACH DI ARUBA A SALI 
TRES BEACH DI ARUBA A SALI 
DEN TOP 25-NAN DI CARIBE 
DEN TOP 25-NAN DI CARIBE 

S 
indicatonan SEPPA, SADA, SPA, 
SIMAR, FTA, y TOPA a presenta na 
Bestuurskantoor pa entrega un peti- 
cion na conseho di minister. 


A entrega un carta na prome minister, 
pidiendo un reunion lo mas pronto 
posibel cu fecha mas tarda diabierna 
awo, 3 di maart 2023. Peticion di e 
carta aki ta riba Prestatiemanagement 
cu gobierno a introduci dia prome di 
januari ultimo. 


Tabatin varios reunion cu gobierno 
y tambe tabatin rueda di prensa di e 
sindicatonan, unda cu e ultimo reunion 
cu gobierno tabata dia 27 di januari. 
Aki a bisa cu desde e dia ey te awo, 
nada concreto no a tuma luga di parti 
di gobierno. Esaki ta loke cu Edward 
Maduro, vocero di e sindicatonan, a 
bisa para dilanti di Bestuurskantoor. 
A pesar cu a señala tur preocupacion 
pa loke ta trata e ley aki, unda cu ta 
bisa cu esaki ta uno devastador p’e 
ambtenaar irespecto den ki funcion e 
por ta, esta for di esun cu tin e posi- 
cion di mas halto (director of hoofd van 
dienst) te n’esun cu e schaal mas abao. 


E sindicatonan di nan banda a keda 
reuni, studia, palabra y haci tur e trab- 
aonan necesario pa por mustra gobi- 
erno cu e ley aki ta uno devastador y 
cu no tin otro opcion di hala e ley aki 
aden. 


Segun Edward Maduro di SADA, e ley 
aki tabatin hopi cos cu mester a bin cu 
ne, entre otro e ARBO-WET y tambe e 
ziekteverzuimbeleid. Tur esaki ta den 
lachi warda, pero si kier bin cu un ley 
cu na manera hopi facil, por yega na 
kita hende, a pesar cu gobierno den un 
carta a bisa cu aña 2023 lo ta un aña 
di transicion, pero e no ta para den ley. 


“Imagina cu algo pasa cu e gobierno 


cay of bay den eleccion y no a bin 
ningun ahuste n’e ley aki, 2023 ta keda 
conta normal pa tur hende. Esey ta un 
di e puntonan cu e sindicatonan ta hopi 
preocupa cu ne. P’e sindicatonan ta 
hopi importante.” 


E fecha final ta apenas diabierna awo, 
cual a bisa minister tambe. A comenta 
na prome minister cu nan sa cu e fecha 
ta ey mes, pero esey ta danki na gobi- 
erno mes, pasobra nan no a haci nada 
al respecto. 


A sinta dia 27 di januari, unda cu e sindi- 
catonan a pone tur punto riba mesa, 
pero gobierno no a haci nada. Maduro 
a splica a indica cu e menasanan na pia 
di trabao ta sigui, e hefenan ta kere cu 
nan ta intocabel. Manera Douane mes, 
nan ta experencia cu varios colega ta 
bin cu keho. Pero pa miedo di repre- 
salia di e hefenan, no a duna nomber 
na gobierno, aunke tur nomber ta poni 
den file segun Maduro. 


E sindicatonan ta para riba pa hala e 
puntonan aki aden, p’asina por sigui 
delibera cu gobierno. 


Tin varios departamento cu no sa kico 
ta prestatiemanagement, den e sentido 
cu no a cuminsa ehecut’e, corda pa pidi 
e ambtenaarnan yena e formularionan. 
Aki tin hopi discrepancia y desbalanse. 
No tin un uniformidad den e aparato 
publico. Ta net esey ta caminda cu 
mester a bin cu un prestatiemanage- 
ment. Un uniformidad den ehecucion 
den un tipo di sistema di evaluacion. 


DICON NO A YAMA PARLAMENTO 
E ley aki no a bay parlamento, pasobra 
e no ta un landsverordening. Ta minis- 
terraad a pase. P’esey a pidi un reunion 
urgente cu conseho di minister, pasobra 
kier duna nan un splicacion pa trek in 


esaki. Manera cu a señala den varios 
ocasion, no ta contra di e prestatie- 
management, pero e mester ta algo cu 
por traha cu ne y aplic’e. No por yega 
coy algo trah’e y bisa cu por ehecut’e 
den tur dienst. Tur dienst tin nan mesun 
sistema di funciona. Tin dienst cu no 
tin functiebeschrijving of nada na nan 
luga. Maduro a splica cu si dado caso 
gobierno no duna oido, e ora mester 
cuminsa ‘step-up’. 


KI PASA SI NADA NO PASA 
DIABIERNA 
Si diabierna yega, segun Maduro, lo 
laga sa kico e sindicatonan lo haci. 
Esaki ta conta pa tur hende. No tin un 
cuestion di bay tuma un turno mas. 
Segun Maduro, e echo aki tambe ta 
conta p’e diensthoofden tambe. P’e 
motibo ey a pidi pa keda pendiente y si 
dado caso no haya e reunion pa diabi- 
erna awo, sigur lo tende di e sindica- 
tonan kico lo t’e siguiente pasonan. 


P’esey mes ta pidi tur miembro y 
ambtenaar cu ta preocupa, pa keda 
pendiente. “Awo ta momento pa bringa 
pa bo posicion. Mañan, bo por ta out.” 


Bloke di sindicato a bolbe exigi 


Para e proceso di prestatiemanagement 

T 
anto CAft como gobierno Hulandes ta insisti cu gobi- 
erno di Aruba tin cu cumpli cu loke Prome Minister Ev- 
elyn Wever Croes a firma pa wordo ehecuta den un intento 
pa drecha e situacion financiero di e pais. Apesar di a men- 
ciona na december cu gabinete Wever Croes a cumpli cu tur 
condicionnan stipula pa presupuesto 2023, riba tereno di 
cuido medico, tanto CAft como gobierno Hulandes a mustra 
cu no a cumpli. 


A keda stipula y acepta pa Prome Minister Wever Croes, cu 
mester reduci gastonan medico di AZV c’un suma di 5 miyon 
pa luna, cu ta bira 60 miyon pa aña y a pesar cu e reduccion 
di gasto aki lo ta grandi, tanto CAft como Hulanda ta mira 
cu esey ta e unico caminda pa sigura bon cuido medico pa 
pueblo di Aruba den futuro. 


Ni un dia ni CAft of representante di Hulanda, a sugeri cierto 
cambionan cu no ta mishi cu derecho di ciudadanonan di 
Aruba, pa loke ta un bon trato medico, al contrario a pidi pa 
reduci e lista di remedi caminda e reduccion aki ta afecta 
esunnan di menos entrada, pensionadonan caminda nan lo 
no por ricibi medicamento cu nan tin hopi tempo ricibiendo 
caba. 
A traha un lista caminda tur dia, tur siman esunnan di menos 
entrada ta bin realisa cu nan no tin acceso mas na cierto 
medicamento cual nan tabata ricibi pa hopi tempo caba. 
Remedinan cu ta alivia nan depresion, cu ta yuda nan drumi 
bon anochi y tur esaki pa motibo di un inflacion increibel cu 
a bin hunto cu e introduccion di e medida pa reduci gasto 
medico cu 60 miyon pa aña. 


Ta bin acerca cu mientras cu pandemia di covid ta tras di 
lomba, den sector medico pashentnan ta wordo trata mescos 
cu covid ainda ta dominando e scenario medico, ya cu prac- 
ticamente e pashent no ta wordo ricibi pa su dokter di cas 
na su consultorio. 
Mas y mas por mira con dokternan a dicidi cu ningun pashent 
por cana kibra na e consultorio y solicita pa un tratamento 
medico pa un of otro malestar cu e tin. 
Al contrario den varios consulta di dokternan di cas, pash- 
entnan tin cu yama na cierto ora e oficina, solicita pa un cita 
y ta ser avisa ki dia nan por pasa pa dokter atende cu nan 
personalmente. 


Den esaki tambe a bin un cambio na varios dokter di cas 
caminda e pashent ta ser pidi pa duna un splicacion kico ta 


su problema di salud y na momento cu e asistent di dokter 
ricibi e informacion aki, e pashent ta ser pidi pa warda riba 
un contesta e dia siguiente pa mira kico e por haci. 


E situacion a bay asina leu cu tin dokternan hasta ta pidi un 
foto di cualkier situacion fisico cu e pashent por tin, sea cu 
ta un wowo hincha, un brasa of enkel hincha, mancha na 
pecho of lomba pa di e forma aki e dokter dicidi si e pashent 
tin cu bin su consultorio of no. 
A base di e foto via wsp cu e pashent manda e dokter ta 
determina e tratamento y ta manda informa boticanan riba 
e medicamento cu e pashent tin cu pasa busca. 


Esaki ta e vision di CAft y gobierno Hulandes pa sigura 
pueblo di Aruba un trato medico di nivel mientras cu real- 
mente e trato aki ta uno hopi bou di e nivel cu pueblo a 
custuma di ricibi na tur momento. 


Sinembargo ora cu analisa ta con a yega na e nivel aki, tin 
cu conclui cu ta esaki ta loke Prome Minister Evelyn Wever 
Croes den nomber di su gobierno a firma pa wordo ehecuta 
y esey CAft y gobierno Hulandes ta haciendo. 


Mas y mas dokternan ta atende 
pashent via di Whatsapp 

Ministro di Husticia y Asunto Social ta anuncia cu entrante 
02 maart 2023 segun Ley di Molester, durante 30 dia lo tin 
oportunidad pa un y tur tuma conocemento na Departamento di 
Legislacion y Asunto Huridico, Schotlandstraat 53 di un peticion 
di permiso cu a ser haci pa un instalacion di gas di 1x 120 galon 
na L.G. Smith Boulevard 100, Unit 1. Den e periodo aki tur 
hende por expresa por escrito nan desacuerdo cu dunamento di e 
permiso menciona. Esaki mester ta dirigi na Ministro di Husticia y 
Asunto Social mediante director di Departamento di Legislacion y 
Asunto Huridico, Schotlandstraat 53. 


P 
ashentnan di dokter di wowo ta sinti nan mes 
perhudica. Tal tarda masha hopi pa nan haya 
un fecha pa operacion di bista y esaki ta afecta 
nan calidad di bida. 
Ya caba tabatin problema pa haya fecha pa cita 
cu specialista y fecha pa operacion na e instituto 
moderno cu Aruba tin den Instituto Medico San 
Nicolas. Awo despues di e candela di aña pasa, 
e pashentnan ta sinti cu e situacion a empeora. 


Segun por a compronde for di un pashent en 
particular, e tabata den espera caba y despues 
di e candela na ImSan, e situacion a bira pio. El 
a pasa un aña y mey caba ta spera pa nan yam’e 
pa e opera catarata. E tardansa aki ta afecta su 
calidad di bida inmensamente. E pashent aki no 
por stuur auto anochi, e no por lesa ya cu tur 
cos e ta mira wazig, no por funciona debidam- 
ente na trabou, mester depende continuamente 
di otronan y esaki ta causa frustracion cerca dje. 
E unico reaccion cu e pashent aki y otronan ta 
haya ta cu ImSan tin solamente un camber di 
operacion. Y cu ta tardando pasobra a causa 
di e incidente cu a surgi, a dicidi pa construi di 
biaha dos camber di operacion adicional. Den 
esaki, e pashentnan ta bisa, no a tene cuenta 
cu ta perhudica nan. Lo miho tabata pa construi 
uno y despues sigui cu e di tres. Pero manera e 
situacion ta aworaki no por papia otro cu un mal 
servicio. No ta mira avance. 


Manera por corda, dia 6 di juni, 2022, den oranan 


Pashentnan ta pidi intermediacion 


Tin hende tin casi dos aña 
sperando pa operacion di catarata 


di mainta a bati alarma inicialmente pa candela riba sala di opera- 
cion. Despues a wordo splica cu e candela tabata den un camber net 
prome cu e sala di operacion. E tabata den un area unda tin instalacion 
electrico y di ventilacion pa e salanan di operacion. E tabata un corto 
circuito na un waya di voltahe halto. 


Otro siman ta cumpli 9 luna di e candela aki y ainda pashentnan ta sinti 
e consecuencia di falta di e camber di operacion. E pregunta cu nan ta 
haci haci ta: Unda calidad di servicio a keda? Seguro lo mester a cubri 
pa drecha e camber di operacion ey y si tabata kier a amplia, esey ta un 
storia apart. No por t’asina cu nan ta cana rond mita ciego djis pa warda 
pa caba di drecha e camber, cu no a kima pero sufri daño di huma. Y 
sigur no mester di 9 luna pa drecha un area asina aki. 


CLiCK aKi Pa ManDa Bo 
oPinion oF CoMEntario 
AWEMainta 


oF E-MaiL na notiCia@aWEMainta.CoM 

Are you our prospective Administrative Officer – Pension 
in the Life department at our Guardian Group Fatum Aruba Office? 


Scan the QR code or use the link below to apply: 
https://qrco.de/GGAdminoff 


Administrative Officer - Pension 
As an Administrative Officer for the Pension Department at Guardian Group 
Fatum you are responsible for: 
• executing administrative activities related to customers policies 
• claims administration 
• answering customer questions. This should be in line with (departmental) 
guidelines, procedures and work instructions in such a way that the data is 
correctly administered 
• issuance of policies in a timely and correct way 
• resolving internal and external queries 
• optimally supporting colleagues in their jobs. 


Let’s make life better! Join us, apply now. 


Are you who we’re looking for? 
Become part of the Aruba team! 


live easy 


O 
ficina di Turismo, A.T.A. a ricibi e grato noti- 
cia cu Eagle Beach a wordo reconoci door di 
Tripadvisor como un di e ganadonan di e ‘2023 
Travelers’ Choice Best of the Best Award’ den 
e categoria di beach, cu #1 den e top 25 miho 
beachnan di Caribe y #2 den e top 25 na mun- 
do. Den e lista di top 25 beachnan den Caribe tin 
2 mas di nos beachnan na Aruba cu ta aparece: 
Baby Beach na #19 y Arashi Beach na #23. 


Siendo un isla chikito den Caribe cu un depen- 
dencia grandi di turismo e ta un berdadero 
honor y orguyo cu un beach di Aruba ta yega na 
e prome luga di beachnan den Caribe. Ya varios 
aña Eagle Beach tawata wordo reconoci entre e 
beachnan di mas bunita den Caribe, pero esaki 
ta prome biaha cu ta yega e prome luga, surpas- 
ando tur expectativa. 


E ‘Travelers’ Choice Awards’ ta duna honor na 
e mihonan den biahe, basa riba ‘reviewnan’ cu 
usuarionan ta pone riba Tripadvisor. Di e forma 
aki ta reconoce e luganan cu a ofrece e experi- 
encianan mas excepcional. 


Esaki ta un propaganda impagabel pa nos 
destino. Nos ta agradecido na tur e bishitan- 
tenan cu a selecciona nos Eagle Beach y nos ta 
contento di por comparti e noticia aki cu nos 
comunidad. Nos beachnan ta parti di nos recur- 
sonan di mas importante; ban sigui cuida nan y 
ban sigui disfruta di nan. Pabien, Aruba! 


Tres beach di 
Aruba a sali 
den top 25-nan 
di Caribe 

R 
ecientemente Hof a dicta sentencia den e caso penal cu e 
homber Elvis Weert a apela. Huesnan a dicidi cu e ponencia of 
peticion di Weert no ta admisibel. E sentencia aki a bini net un aña 
despues cu el a dicidi di apela e decision di Corte di Prome Instan- 
cia. Aña pasa riba 18 di februari, 2022, a haya proba violacion, 
abuso sexual di un persona bou di 15 aña cu penetracion, abuso 
sexual di menor confia na su cuido, maltrato premedita (e abor- 
tus) di 19 di maart 2005 te prome di maart 2009. 
Aunke tin un Codigo Penal nobo, e caso di Weert ta cay bou di 
esun bieu durante cual el a comete e delitonan cu ta para den e 
acusacion. 


Hof a haya proba casi tur acusacion, cu excepcion di un. Ta e deli- 
tonan cu a sosode entre 19 di maart 2005 y 19 di maart, 2009 
cometi contra e mucha muhe MMG, menor di edad. Delito manera 
penetracion sexual , caricianan intimo, penetracion cu su dedenan, 
penetracion cu su curpa masculino di 17 aña e tempo ey. Pero 
tambe obliga e menor haci diferente acto cune. Esaki tabata un 
menor cu tabata bou di su cuido. Pues e menor tabata den un 
posicion dependiente di dje. Tabata grit’e ora cu e menor no tabata 
kier tin relacion cu ne. Y menas’e si e no tene relacion sexual cu ne. 
Tambe el a comete e delito di actonan di inmoralidad cu e mucha 
muhe aki ora cu e no a cumpli 15 aña ainda. E di tres acusacion 
tabata cu den e periodo di 19 di maart, 2007 te cu prome di maart 
2009, el a comete actonan di inmoralidad cu e menor MMG. 
A uza e declaracion di e menor, kende ta corda cu e acercamento 
di Elvis cune a cuminsa ora cu e tabatin 14 aña y a sigui te ora 
cu e tabatin 17 aña. Den un carta di denuncia e ta conta cu e 
cos a cuminsa ora cu e tabata bay keda na cas di Weert hunto 
cu su mama den fin di siman y e homber tabata menas’e pa no 
bisa nada. Y e no tabata sa con pa Sali di e situacion y e tabatin 
miedo di e acusado. E menasanan di maltrato, si e no cumpli cu 
su deseonan, tabata continuo. Despues di un tempo el a acepta 
gewoon pa tene sex cu Weert pasobra si no hacie, e homber ta 
bira agresivo. Weert tabata controla tur su cuentanan riba rednan 
social y hasta su celular. E tabata les’e tur su chatnan, hasta esnan 
cu e delete. “E homber tabata obsesiona cu mi. E tabata controla 
mi di tur sorto di forma. Mi no por bay ningun caminda si no ta cu 
ne of cu mi mama. Ora cu mi bay keda cerca famia, e tabata keda 
yama mensahe y si mi no contesta, e ta yama,” e denunciante a 
conta den su declaracion. 
“Dado momento mi a Sali na estado. Mi a bis’e cu mi no tin curashi 
pa mata e baby. Mi a yora. Mi a mira e baby riba pantaya y despues 
di algun ora e baby tabata morto den mi mannan. Mi no sa cuanto 
centimeter e tabata, pero e tabata completamente forma. Y el 


a conta con despues di algun luna caba Weert a bolbe sac’e na 
estado. “El a bisa mi cu mi no por keda cu e baby. El a cumpra 
material cu e tabatin mester pa comete e abortus na su cas. El a 
bisa mi sinta riba cama y el a hinca un hangua den mi parti abou.” 
E situacion a empeora ora cu e menor a conoce un mucha homber 
cu e gusta. Y Weert a bis’e “nunca lo mi duna bo permiso pa e rela- 
cion ey. Si Elvis no por tin bo, niun otro hende lo haya bo.” 
Segun el a sigui conta, Weert a cuminsa manda e mucha homber 
mensahenan anonimo y tabata menas’e. “E tabata haci mi bida 
imposibel. “Mi no a conta nada pasobra no tabatin un hende cu 
mi por a confia. Mi tabata biba den stress y miedo.” Weert mes a 
acepta di a comete e delitonan. 


Pa loke ta e prome delito a keda proba violacion diferente biaha; 
2 a tene relacion sexual cu un mucha mas cu 12 aña pero cu no a 
cumpli 15 aña ainda; 3) relacion of actonan inmoral cometi dife- 
rente biaha cu un menor cu tabata bou di su cuido; 5) maltrato 
pisa cometi den intencional. Hof a conclui cu no tin motibo pa no 
castiga e acusado aki. A tene cuenta cu el a comete e delitonan 
aki durante un periodo largo cu su hijastra cu e tempo ey tabatin 
14/15 aña. Esaki a sigui te ora cu e mucha a cumpli 18 aña y a 
dicidi bandona cas di su mama. 


Hof a señala cu den tur e tempo ey e acusado no a tene cuenta cu 
derecho, sentimento y bienestar di e mucha. El a actua solamente 
pa satisface su mesun deseonan. El a haci abuso di e edad hoben 
y vulnerabilidad di e mucha y a comete abuso riba integridad di 
curpa y mente di e menor. E confiansa cu e menor aki mester 
tabatin den e acusado como un figura di tata, a wordo seriamente 
viola. Como consecuencia di e actonan sexual e mucha a sali dos 
biaha na estado y dos biaha a comete abortus. Riba dje e no tin 
ningun educacion medico pero e mes a comete e di dos abortus, 
coriendo e riesgo cu e hoben por keda afecta pa semper cu un 
mal trabou haci. Esaki tabata simplemente pasobra e no tabatin 
ningun preocupacion pa bienestar di e hoben. Hof ta bisa cu expe- 
riencia ta mustra cu victimanan di acto asina ta keda cu conse- 
cuencianan psikico pa hopi tempo. P’esey ta tuma e acusado hopi 
na malo. 
Hof a rechasa su ponencia pa declara e acusacionnan 1 te cu 5 
no admisibel. A declara OM no admisibel den acusacion no. 4. Pa 
e delitonan aki el a haya un castigo igual cu loke el a haya den 
prome instancia, esta 9 aña, kitando e tempo cu el a sinta caba. 
Pa bon comportacion Weert lo por sinta solamente seis di e 9 
añanan. A papia cu ora e Sali, e mester haya guia pa evita cu e ta 
cay den ripiticion. Pa esnan cu conoce e locutor, esaki ta dificil pa 
evita mirando e caracter cu semper el a presenta. Y un caracter di 
hende ta dificil pa cambia na grandi. 
Aunke cu tin posibilidad pa bay Casacion, probablemente esaki lo 
no tuma luga mirando cu na ultimo el a acepta cu el a haci fout. 


Hof a ratifica añanan di castigo 
pa exlocutor Elvis Weert 

P 
rijs pa dozijn di webo importa ta baha. Es- 
aki lo trece alivio pa e consumidor, pero na 
mes momento lo stimula cu comerciantenan lo 
bende webo local y no e webo importa, un situa- 
cion “win-win”. 
Pa calcula e prijs di webo importa, ta uza un 
margen di ganashi di 13% pa benta na mayor 
y 15% pa benta na consumidor. Cu un subida 
den e “landed costs”, e metodo aki pa deter- 
mina e prijs awo ta pone cu prijsnan ta fluctua 
pa cada carga. Actualmente tin un diferencia 
entre e margen pa webonan importa, compara 
cu webonan produci localmente, cual ta fabo- 
rece e benta di e webo mas caro door cu e ta 
brinda mas ganashi. Si sigui mantene e margen 
como porcentahe riba webo importa, esaki ta 
tene e importacion di webo como e opcion mas 
atractivo pa e comerciante bende enbes di webo 
local. 


Webo local ta e unico producto na Aruba pa 
cual ainda ta existi un proteccion di mercado. 
Gobierno ta sostene y kier sigui stimula produc- 
cion di webo local. P’esey ta proteha nos produc- 
tornan local den forma di limitacion di e cantidad 
di webo importa y ta stipula prijs di webo pa 
proteccion di consumidor. 


Pa proteha produccion di webo local y baha e 
prijs di webo importa, lo cambia e margen di 
ganashi riba webo importa na 50 y 60 cen pa 
dozijn desde 1 di maart 2023. E margen aki ta 
conta tambe pa webo produci localmente. Den 
cuadro di informacion y transparencia, minister 
Geoffrey Wever a informa Parlamento di Aruba 
riba e cambio den esaki. 


Prijs di webo importa ta baha pero 
ta encurasha pa bende webo local 


“Vision di gobierno ta pa tin mas produccion local pa asina como pais nos 
ta menos dependiente di importacion. Produccion local ta limita y ta keda 
un reto, y pa es motibo ta importante banda di stimula y yuda produc- 
tornan local, garantisa tambe importacion di webo pa sigui cumpli cu e 
demanda. Pandemia a siña nos con vulnerabel Aruba ta y cu nos mester 
haci nos maximo esfuerso pa bira menos dependiente di factornan inter- 
nacional”, segun Minister Wever. 
Lo interesante den e declaracion di Minister Wever ta cu esaki ta mustra 
cu tin mas aspecto cu mester cambia of tene cuenta cu nan. Producto 
local pa cuminda di e galiñanan ta caro cu ta haci cu e webo su produc- 
cion localmente ta caro. Esaki ta hunga un rol grandi y mas ainda pasobra 
e produccion local di webo ta protegi. 

OPENBARE VERKOOP 


Ten overstaan van notaris mr Chamila Agnella 
Tromp of haar waarnemer zal op VRIJDAG 10 
MAART 2023 om 10:00 uur 's-morgens bij de 
Kamer van Koophandel (Auditorium) aan de 
L.G. Smith Boulevard 10, Oranjestad, Aruba, in 
één zitting bij opbod en afslag in het openbaar 
worden verkocht krachtens beschikking van het 
Gerecht in Eerste Aanleg van Aruba: 
WEG FONTEIN 47 
een 
woonhuis 
staande 
op 
een 
perceel 
eigendomsgrond ter grootte van ongeveer 760 
m2, gelegen te San Nicolaas in Aruba, omschreven 
in 
meetbrief 
nummer 
193 
van 
het 
jaar 
negentienhonderd zeven en vijftig. 
richtprijs: Afl. 112.480,-- 
- Het uitbrengen van een onderhands bod is niet mogelijk. 
- Iedere bieder is gehouden, zowel bij het uitbrengen van een 
onderhands bod als op de veiling zelf, zich te legitimeren met een 
geldig paspoort of ID en middels een bereidheidsverklaring, een 
bankgarantie of andere vorm van zekerheid aan te tonen aan de 
Executant in staat te zijn tot nakoming van zijn bod en de 
bijkomende kosten. 
- De Executant behoudt zich het recht voor de executieveiling uit te 
stellen dan wel op te houden zonder daarvoor de reden te noemen. 
- Op de veiling zijn van toepassing de Algemene Veilingvoorwaarden 
voor Executieveilingen (AVVE) en de Bijzondere Veilingvoorwaarden 
zoals vastgesteld door notaris mr. Chamila Agnella Tromp. 
Voor vragen of meer informatie kunt u een email sturen 
naar auction@newleafaruba.com of de volgende 
website bezoeken: 


D 
iamars mainta, durante conferencia di pren- 
sa, Minister di Energia Glenbert Croes a in- 
forma comunidad di un solicitud cu su persona a 
haci na e companianan estatal, WEB, Utilities y 
Elmar, pa bin cu un proposicion pa cu rebaho den 
e prijs di awa y coriente. Minister Croes a indica 
cu el a papia di e tema aki caba cu Minister di 
Economia Geoffrey Wever y tambe cu e otro min- 
isternan durante reunion di Conseho di Minister. 


Tambe Minister Croes a expresa cu gobierno ta 
comparti e preocupacion cu tin den comunidad 
pa cu e necesidad pa baha e prijs di awa y cori- 
ente y p’esey su persona a solicita un proposi- 
cion pa baha e prijs lo mas hopi posibel. Unabes 
e proposicion ta cla y e rebaho aki por wordo 
realisa, Minister Croes lo comunica esaki na 
gremionan sindical, comercial y comunidad en 
general. 
“Comunidad completo por tin mi compromiso 
como Minister di Energia cu awa y coriente 
lo baha bek. Nos ta warda e proposicion di e 
companianan estatal pa wak con nos por haci 
esaki di un forma responsabel y den un tempo 
corto mirando e urgencia di e situacion. Loke ta 
dolor den bo cartera, ta dolor na cas y ta afecta 
bo yiunan y famia. Nos como gobernante mester 
busca tur opcion pa trece alivio mientras ta 
posibel di imediato.” Minister Croes a indica. 


Con realistico e peticion di e mandatario aki ta, 
no ta conoci. Mester tene cuenta cu den pasado 
caba el a haci peticion y nada no a tuma luga. 


Minister Glenbert 
Croes a bolbe pidi 
proposicion pa baha 
prijs di awa y coriente 

B 
anco Central di Aruba (BCA) a publica e “State of the Economy” pa e 
di tres trimester di 2022. E publicacion ta contene e desaroyonan eco- 
nomico domestico como tambe internacional. E puntonan mas importante 
ta presenta abou. 


Den e prome nuebe luna di 2022, economia di Aruba a crece cu 12,1 
porciento compara cu e mesun periodo den 2021. Un rendimento solido 
den turismo, den termino di cantidad di turista y ingreso turistico, a causa 
principalmente e crecemento registra den producto domestico bruto (PDB) 
real. Ademas, indicadornan di consumo y inversion a mustra di ta mas tanto 
positivo, contribuyendo asina na actividad economico. 


E industria turistico na Aruba a registra un crecemento substancial den 
e cantidad di turista (+44,0 porciento) y tambe den e cantidad di anochi 
cu turistanan a permanece (+40,9 porciento) den e prome tres trimester 
di 2022. Compara cu e prome nuebe luna di 2019, e cantidad di turista a 
recupera cu 96,2 porciento, mientras e cantidad di anochi cu turistanan a 
permanece na Aruba a recobra cu 94,5 porciento. E aumento fuerte den e 
cantidad di turista, debi primordialmente na e mercado Mericano, tabata 
evidente den e prestacion di e sector hotelero (Tabel 1.). Un demanda mas 
halto di turismo a eleva e ocupacion hotelero y e tarifa promedio diario pa 
camber. 


Consecuentemente, ingreso di camber disponibel y ingreso turistico(1) 
(registra na banconan comerical) a mehora. Data riba “otro tipo di acomo- 
dacion”(2) tambe a mustra un desaroyo positivo durante e prome nuebe 
luna di 2022. E tipo di acomodacion aki a registra un subida mas robusto 
compara cu hotelnan “high-rise”, “low-rise”, y timeshare. E recuperacion 
gradual den turismo crucero a contribui tambe na e rendimento turistico 
den e periodo di analisis. 
Indicadornan di consumo a brinda un bista principalmente positivo riba e 
prome nuebe luna di 2022 compara cu e mesun periodo di e aña anterior 
(Grafico 1). Ingreso relata na BBO y BAVP y alabes impuesto riba mercancia 
a registra un aumento. Compara cu e mesun periodo di 2019, BBO y BAVP a 
expande, mientras impuesto riba mercancia a keda atras. E desaroyo posi- 
tivo den BBO, BAVP y impuesto riba mercancia, compara cu 2021, a refleha 
e rendimento fuerte y continuo den e sector turistico, e consumo domes- 
tico relata na turismo, y prijs mas halto pa bienes y servicio. E desaroyonan 
ultimo menciona, na nan turno, a conduci na un extension di e deficit comer- 
cial(3) (+25,9 porciento). 


Den e periodo di analisis, indicadornan di inversion a mehora. Sinembargo, 
un parti ta refleha inflacion. Por ehempel, e balor nominal di material di 
construccion importa a crece. Di otro banda, e peso importa di material 
di construccion (un proximacion pa e balor real) a disminui compara cu e 
prome nuebe luna di 2021. Similarmente, e crecemento di e peso importa 
di metal basico y esnan deriva di metal basico, banda di e peso importa 
di mashin y ekipo electrotecnico, tabata mas chikito cu e aumento den 
nan balor nominal. Di otro banda, durante e prome tres kwartaal di 2022, 
hipoteca extendi na comercio y pa vivienda a aumento substancialmente 
compara cu e prome tres kwartaal di 2021. 


Na fin di september 2022, e indice di prijs di consumidor (CPI) a marca 106,2; 
un subida di 7,0 porciento compara cu e mesun periodo di 2021. Aumento 
den e componentenan di vivienda y transporte, ademas di e expansion 
continuo den cuminda y bebida no-alcoholico, a ocasiona primordialmente 
e crecemento den CPI. Inflacion excluyendo e componentenan di cuminda y 


energia a sigui subi, yegando 2,4 porciento si compara September 2022 cu 
September 2021. 


Pa gran parti e componente di compra di vehiculo a causa e inflacion aki, 
reflehando prijsnan mas halto pa vehiculo. Ademas, siguiendo su tendencia 
ascendente, inflacion a base di promedio anual a yega 4,7 porciento na 
September 2022. Prijs mas halto pa gasolin y cuminda tabata e motibo prin- 
cipal pa e subida. Inflacion a base di promedio anual – excluyendo cuminda 
y energia – tambe a crece te na 2,0 porciento. Sinembargo, e tasa di cambio 
entre e florin Arubano y e dollar Mericano tabata bahando durante e prome 
tres kwartaalnan di 2022. E tendencia di bahada ta debi cu e prijs di consum- 
idor na Merca tabata subi mas liher cu na Aruba. 


Transaccionnan internacional atrabes di banconan comercial a conduci na 
un entrada netto significante di divisas na balor di Afl. 197,6 miyon den 
e prome tres kwartaalnan di 2022 (Tabel 2). Consecuentemente, divisas 
internacional (excluyendo diferencia di revaluacion) a alcansa Afl. 3.087,2 
miyon na fin di september 2022. Esaki a resulta for di un entrada di divisas 
riba e cuenta coriente cu tabata mas fuerte cu e salida di divisas riba e 
cuenta capital y financiero. E entrada netto di divisa riba e cuenta coriente 
tabata primordialmente procedente di e cuenta di servicio, particularmente 
ingreso turistico. 


Durante e prome nuebe luna di 2022, data financiero di gobierno a revela 
cu e deficit financiero a reduci na Afl. 54,9 million, compara cu Afl. 459,3 
million den e mesun periodo di 2021. E resultado aki ta debi na un reduc- 
cion skerpi den gastonan gubernamental y un ampliacion den entradanan di 
gobierno. E mehoracion significante den finansas di gobierno tabata relata 
na e progreso economico empuha door di e recuperacion fuerte di e sector 
turistico. Ademas, e programanan di asistencia social y di asistencia na 
negoshinan cu a tuma lugar den 2020 y 2021 tabata ausente den 2022. Tur 
componente di impuesto, cu excepcion di impuesto riba entrada y ganashi, 
a mustra un mehoracion compara cu nan respectivo nivelnan di 2019. 


Na fin di september 2022, debe di gobierno a aumenta cu Afl. 161,1 miyon, 
yegando Afl. 5.816,7 miyon compara cu december 2021. E crecemento aki 
tabata atribui primordialmente na e fiansa cu Gobierno di Aruba a recibi for 
di Hulanda pa paga debe den exterior y pa necesidad di likides. Na fin di e 
periodo di analisis, crecemento economico a trece un bahada den e propor- 
cion entre debe y PDB, bahando esaki na 91,2 porcient0, compara cu 101,0 
porciento registra na fin di 2021. 


Aruba a ricibi 197,6 miyon florin extra na 
divisa den e prome tres kwartaalnan di 2022 

U 
n delegacion di miembronan di Tweede y Eerste Kamer 
di Hulanda, a bishita e isla di Bonaire siman pasa mien- 
tras cu nan a atende e reunion di IPKO cu e siman aki ta tu- 
mando luga na Corsou. 
E delegacion a sinta cu varios representante di e isla 
caminda e topico principal tabata e nivel halto di pobresa 
cu tin bou di pueblo di e isla y caminda ta parce cu Bonaire 
oficialmente ta un “gemeente” di Hulanda pero mas tanto e 
isla ta un ‘lelijk eendje’ den Reino Hulandes. 
Ta increibel e pobresa cu tin y cu miembronan di e delega- 
cion Hulandes ta afirma esaki pero ningun momento a papia 
di busca un solucion pa e situacion delicado aki. 
Na Aruba tambe tabatin hopi grito algun tempo atras cu lo 
ta miho pa Aruba cay bou di Hulanda pero si mira e desa- 
royo cu Bonaire a pasa aden, ta miho cosnan keda manera 
nan ta ya algun mandatario Hulandes a yega di insinua cu 
na Aruba, tambe mester tin un nivel di bida igual na otro 
paisnan den region di Caribe. 


Miembronan di Tweede y Eerste Kamer ta consciente cu e 
problema grandi ta cu ainda no a introduci na Bonaire oficial- 
mente un ‘sociaal minimum” y esaki ta debi cu ainda gobi- 
erno no por introduci un ‘bestaansminimum’ pa cual awor 
tin un caso den Corte contra di gobierno di e isla. 
Na e momentonan aki tin otro investigacion cu a wordo 
inicia pa determina e motibo di con ainda no tin un besta- 


ansminimum oficial y cu pa despues por determina e sociaal 
minimum pa yuda un pueblo di Bonaire cu ta pasando den 
hopi preta. 


Sinembargo door di tuma e decision pa laga haci otro inves- 
tigacion, ta practicamente sigur cu e asunto aki lo no keda 
cla prome cu 1 di Januari di 2024, pues pa e aña aki pueblo 
di Bonaire lo no conoce alivio pa e situacion preta cu nan ta 
bibando pa algun tempo caba. 
Durante di e reunion di fin di siman, a ser mustra cu na Bonaire 
40% di e poblacion ta bibando den pobresa caminda ya for 
di 2013 a wordo mustra cu e base legal di tanto minimum- 
loon, onderstand cu pueblo ta ricibi y pensioen, ta demasiado 
abou pa cubri gastonan di ciudadanonan tur luna. 


Pues for di 10 aña pasa e situacion aki ta conoci pero ainda 
tin investigacion ta ser haci, maniobranan nobo ta ser 
inventa pa no atende cu sufrimento di pueblo di Bonaire y 
tambe na 2017 a bolbe confirma e falta di un bestaansmin- 
imum na e nivel adecuado. 


Awor otro grupo di parlamentarionan di Eerste y Tweede 
Kamer a ser poni na altura di e asunto delicado aki pero pa 
spera riba un cambio den henter e situacion aki, ta mustra 
sumamente dificil pa e cambio den proximo lunanan of den 
proximo añanan. 


D 
ialuna atardi Aruba a ricibi tremendo noticia di un di e 
plataforma mas renombra den turismo, esta Tripadvi- 
sor. Pa prome biaha den historia Eagle Beach ta ricibi e pre- 
mio maximo den Caribe. Tambe nos Eagle Beach ta bolbe 
cay den top Mundial na segundo lugar como parti di e “2023 
Travelers’ Choice Best of the Best Award”. 


Banda di Eagle Beach nos playanan di Baby Beach y Arashi 
tambe a cay den e top 25 playanan den Caribe. Baby Beach 
a sali number 19 y Arashi sali number 23. Esaki sigur ta 
tremendo noticia pa nos isla y e lo sirbi como un mercadeo 
adicional pa Aruba segun e mandatario. 
E premiacion di ‘Travelers’ Choice Awards’ ta basa riba 


‘reviewnan’ cu usuarionan ta pone riba Tripadvisor. 


Pa es motibo den Minister Oduber su maneho ta haci inver- 
sionnan continuo den mehoracion y embeyecemento di 
producto Aruba. Proyectonan manera embeyecemento 
di Eagle Beach, Boardwalk Malmok, Mehoracion di e area 
di Baby Beach, Rodgers Beach, renobacion di e trapi na 
Rodgers Beach, embeyecemento di e anker na Cas Ariba y e 
embeyecemento di e trapi na Hooiberg. 


Turismo ta e driver di nos economia, p’esey nos mester 
salvaguardia door di sigui inverti den no producto Aruba y 
den nos propio hendenan. 


Bonaire bou Hulanda 


Pobresa bou di pueblo di e isla a alcansa cifra alarmante di 40% 


Minister Dangui Oduber: 


Pabien Aruba!!! 


Eagle beach a keda nombra #1 beach den Caribe y #2 na mundo 

F 
or di momento lider di RAIZ esta Minister Ursell Arends 
a trata di splica e posicion di su partido den henter e 
asunto di matrimonio di mesun sexo, el a confirma un eror 
cu otro lidernan di partidonan chikito a comete den pasado. 
Na momento c’un lider cu tabata un politico prometedor te 
na e momento cu el a huramenta como Minister den gabi- 
nete Wever Croes II, bin dilanti y hustifica e posicion cu su 
partido a tuma, indicando cu “den gobernacion ta respet 
pa otro ta conta y no cantidad di cabes,” e lider di RAIZ a 
confirma cu su interes personal, e stoel di Minister, ta loke ta 
pisa mas tanto riba e interes general. 


En realidad e lider di RAIZ a confirma cu e ta acepta e hecho 
cu su partido ta un partido ‘chikito’ den e actual coalicion cu 
MEP, ta ser interpreta cu realmente su partido y su persona 
no tin mucho di bisa y cu nan ta acepta tur locual lider di 
MEP ta bisa cu tin cu pasa of keda sin pasa. 
Uzando e asunto di partido chikito como excuus pa henter e 
asunto cu Prome Minister a dicidi di bay Corte di Casacion 
cu e decision di Corte Superior pa loke ta matrimonio di 
personanan di mesun sexo, ta confirma loke hopi ta kere a 
sosode siman pasa, esta cu e decision di apela na Corte di 
Casacion, ta un decision tuma pa e lider di MEP sin consulta 
cu Conseho di Minister. 
Den mundo politico tin un dicho cu semper na cierto ocasi- 
onnan a bin dilanti, esta cu un politico y su partido “no tin 
weso di lomba” y ta loke por a ser scucha for di dialuna 


bin dilanti, mirando e pasividad cu ta wordo demostra pa 
partido RAIZ. 


Ta un situacion cu ta birando dificil pa e partido nobato aki 
ya cu e experiencia politico di partido MEP, ta simplemente 
di mas pa minister- y parlamentarionan di RAIZ caminda ya 
caba varios parlamentario di fraccion geel, a bin ta cues- 
tionando e maneho di Ursell Arends. 
Sinembargo di otro banda, por a scucha Minister Xiomara 
Maduro alaba y elogia Minister Geoffrey Wever siman pasa 
den Parlamento, papiando di honing y labiamento, haciendo 
Minister Wever felis durante di un reunion serio caminda a 
trata un ley pa exonera Minister Maduro di paga mas di 200 
mil florin pa un decision cu e no tabata autorisa pa tuma. 
E diferencia ta bisto pa hopi hende y ta motibo cu hopi hende 
ta indica cu por mira caba con MEP ta kibrando RAIZ mescos 
cu el a haci cu partido RED y partido POR den pasado. 
Varios ex Minister di POR a bay over na sostene partido MEP, 
e fundado di e partido a bira consehero di e lider di MEP 
mientras cu e di dos lider di POR, esta Bikker, tambe a bay 
over pa sostene y conseha partido MEP. 


E scenario ta cla, e ta hayando forma dia pa dia caminda e 
futuro di partido RAIZ lo wordo determina pa decisionnan cu 
e lider di MEP lo tuma referente na su gobierno di coalicion 
ya cu tur loke ta ser bisa den ultimo dianan, ta confirma cu 
RAIZ ta den un skina sin salida y sin solucion. 


Analisis 


RAIZ ta den un skina sin salida y sin solucion 


D 
espues di e prome curso exitoso na Paradera, e curso 
Finansas den mi Hogar organisa pa Minister Geoffrey 
Wever hunto cu Fundacion Plan di Bida a start den districto 
di San Nicolas. E curso tin como meta pa brinda nos hende- 
nan guia y conocemento cu por yuda pa tuma decisionnan 
financiero cu ta beneficia nan bienestar. 


Na Aruba 3 di 10 hogar ta gasta mas di nan entrada tur 
luna segun sondeo di Banco Central di Aruba. E desaroyo 
aki ta uno preocupante pasobra e ta indica cu cada luna ta 
un reto pa hogarnan cumpli cu tur necesidad y responsabili- 
dadnan financiero manera entre gasto pa vivienda, cuminda, 
y prestamonan personal. 


Como consumidor ta importante pa sa ki impacto cada deci- 
sion financiero tin riba nos cartera y nos hogar. Meta di e 


proyecto ta pa nos hendenan ricibi guia y conocemento cu 
por yuda tuma decisionan financiero cu ta beneficia su bien- 
estar, den tur districto di Aruba y awor den districto di San 
Nicolas. 


Den e prome sesion a enfoca riba con por ta efectivo den 
cas door di wak con por spaar y cumpra sin emocion. Cu 
subida di prijsnan internacional di productonan cu ta afecta 
e prijsnan di nos productonan ta importante cumpra consci- 
ente y crea e espacio pa spaar aunke ta un tiki. 


Minister Geoffrey Wever ta contento di por ofrece e curso aki 
na nos cuidadonan y ta desea tur cursista hopi exito durante 
e diferente sesionnan cu lo trata topiconan cu lo contribui 
sin duda na un maneho responsabel di nos cartera. E curso 
ta completamente financia door di minister di Economia. 


Minister Geoffrey Wever: 


Curso Finansas den mi Hogar a start pa San Nicolas 

D 
iamars atardi, dilanti di nan oficina situa den 
Vondellaan, Comite Olimpico Arubano (COI) 
a tene un conferencia di prensa, relaciona cu un 
delegacion di ehecutivonan deportivo encabesa 
pa e Presidente di Comite Olimpico Internacio- 
nal, sr. Thomas Bach, cu lo ta na Aruba pa un 
bishita di trabou, dianan 10 y 11 di maart prox- 
imo. 


Den su calidad di presidente di COA, sra. Wanda 
Broeksema a hiba palabra splicando e bishita di 
sr. Thomas Bach na Aruba. “Awe presidente Bach 
a sali for di Suisa pa bishita e region di Caribe. 
Den e periodo di 28 di februari pa 11 di maart, 
shete pais y isla lo haya bishita di presidente 
Bach y e delegacion, unda cu 10 y 11 di maart e 
lo ta na Aruba pa dos dia. 


Tabata 35 aña pasa cu un presidente di Comite 
Olimpico Internacional a haci un bishita na Aruba. 
Esaki tabata na 1988 den persona di Juan Antonio 
Samaranch, awe den feliz memoria. Pa COA e 
bishita di Presidente Bach ta uno hopi importante 
paso nos por mustra kico COA ta haciendo cu e 
fondonan cu nos ta ricibi for di Panam Sports y 
Olympic Solidarity, Sra Broeksema a bisa. 


Mester bisa cu e delegacion di ehecutivonan 
deportivo, banda di sr. Thomas Bach ta consisti 
di Sr. Neven Ilic kende ta presidente di Panam 
Sports y tambe sr. James MacLeod cu ta e Director 
di Olympic Solidarity. For di ambos instancia, 
Comite Olimpico Arubano ta haya e fondonan 
nesecario pa su atleta y federacionnan deportivo. 


Segun Sra. Broeksema e programa lo bay ta dos 
dia extenso, mirando cu lo haci varios bishita 
na dignatarionan importante di nos pais. “E 
diabierna na e yegada lo bishita Su Excelencia 
Gobernador di Aruba, Sr. Alfonso Boekhoudt y 
despues tambe Conseho di Minister President di 
Aruba. 


E mesun anochi lo tin un encuentro cu e “busi- 
ness community” di Aruba unda lo splica e impor- 
tancia di deporte pa un pais y pakico mester 
inverti den nos atletanan local. E diasabra lo tin 
un mainta special ya cu lo inaugura e oficina di 
Comite Olimpico Arubano situa den Vondellaan”, 
sra Broeksema a termina bisando. 


Aruba lo ricibi bishita di presidente di COI, sr. Thomas Bach 

“N 
os por a scucha e dianan aki e directora di SKOA husti- 
fica loke no ta hustificabel, esta e aumento drastico di 
schoolgeld. Siendo un organisacion catolico e no tin miedo di 
hasta trece mentira dilanti. El a declara cu exminister Lampe kier 
a paga e werksters 600 florin pa luna, un mentira, pasobra ley 
mes ta stipula cu mester paga por lo menos un minimumloon 
pa esun cu traha fulltime. E berdad ta cu mayornan tin cu paga 
awor pa e mal maneho financiero di SKOA mes. Tur schoolbestu- 
ur ta ricibi e mesun subsidio pa limpieza di scolnan y niun otro 
schoolbestuur tin problema pa tene su scolnan limpi. Ta SKOA so 
tin problema y e problema ta SKOA.” Esaki ta loke e exminister 
di Enseñansa Rudy Lampe ta bisa den un declaracion manda pa 
prensa. 
Dia 19 di December ultimo hues a dicta 11 sentencia y pa di tanti- 
simo biaha SKOA ta perde tur caso den asunto di werksters. Hues 
a dicta den tur e casonan aki cu SKOA como dunado di trabao 
no por bay contra nan derecho adkiri y SKOA tin cu paga tur e 
gastonan di e proceso cu ta suma mas di 20 mil florin. Y no por 
exclui cu tin mas caso na caminda. E sentencianan ta bisa tambe 
cu SKOA tin e opcion pa hisa schoolgeld, loke ta sosode awor, 
na final ta pueblo ta bay paga pa e mal maneho di SKOA, y no e 
directiva di SKOA cu ta esun responsabel. 


“Tempo mi tabata minister mi a mustra SKOA for di 2018 pa SKOA 
cumpli cu ley y SKOA a nenga di haci e coreccion y a keda viola 
ley, ya cu SKOA for di 2015 a dicidi riba su mes di konkel den PSA 
y a perhudica Pais Aruba pa miyones di florin di un forma iregular. 
SKOA a malgasta placa di Pais Aruba cu no tabata presupuesta, 
cu no ta aproba pa Parlamento, y cu mi ta calcula cu ya ta riba 
20 miyon florin.” 


Lampe ta recorda cu ora el a bay pa paga subsidio conforme ley 
SKOA a hiba su persona corte y SKOA a perde e caso na 2020. 
Despues ora a bay over pa terugvordering di subsidio haya di 
mas SKOA a bolbe hib’e corte y a bolbe perde caso na 2021. Pa 
colmo ta su mesun abogado SEPPA a pidi pa defende e werk- 
sternan y ta gana un caso tras otro contra SKOA den 2022. 
Minister President Evelyne Wever Croes y minister Endy Croes 
a priminti na 2021 na SKOA cu nan si lo fix esaki pa SKOA y na 
2022, manera e vonnis ta bisa, gobierno nobo a dicidi di no cumpli 
cu nan promesa y a ratifica e decision di su persona, cu lo paga 
werksters conforme exploitatiesusbsidie manera ley ta prescribi. 
No por otro, mester cumpli cu ley, a pesar di tur promesa falso cu 
MinPres y minister Endy a haci na SKOA. SKOA ta doño di trabao 
y na 2022 a corta e ora den cierto beneficionan ya cu un werk- 
ster di un fundacion subsidia no ta gelijkgesteld na un ambte- 
naar. Pero hues a dicidi cu SKOA no por corta unilateralmente den 
e beneficionan ya cu e werksternan tin mas cu 5 aña ta cobrando 


esey, sin cu SKOA a notifica cu e no ta parti di nan arbeidsover- 
eenkomst, y por lo tanto a bira derecho adkiri. 


E sentencianan ta sigui bisa cu SKOA debe tambe mas di 5 miyon 
florin na debe atrasa na impuesto. E buraco financiero aki di debe 
di belasting SKOA a crea pa tapa un otro buraco financiero. Tur 
empleado di SKOA ta contribui cu nan sociale premies, belas- 
ting etc y SKOA no tabata draag af esaki sino tabata use pa paga 
e status di ambtenaar di e werksters cu pa ley nan no tin. “Abo 
docente bo ta consciente di esaki? Cu si SKOA bati bancarota 
Departamento di Impuesto lo bin cobra e empleado cu no a 
haci afdracht? Y gobierno y parlamento no por bin duna Skoa 
kwijtschelding di belasting, pasobra tin e gelijkheidsbeginsel, 
ta hopi hende tin problema cu pago di impuesto, si SKOA haya 
kwijtschelding ta tur hende mester haya kwijtschelding di belas- 
ting. Boso ta ripara awor e magnitud di e problema cu SKOA a 
hinca su curpa aden dor di viola ley?” 


Lampe ta bisa cu SKOA ta aumenta e schoolgeld, pero SKOA mes 
no kier baha su gastonan. Siendo minister el a yega di a propone 
na SKOA diferente forma pa baha su gastonan. A propone fuse- 
ring di scolnan di SKOA na Playa y San Nicolas, SKOA tin rela- 
tivamente mas docente pensionado cu por paga segun norma 
internacional cu lo baha gasto, Inspectie Onderwijs a haci e 
rekensom di un scol di SKOA y a resulta cu tin 6 docente di mas 
eynan so door cu SKOA ta interpreta e ley di klassegrootte di un 
forma robes, etc. SKOA ta nenga di baha su gastonan y p’esey e 
ta bin cobra e mayor y ta bay paga pa su mal maneho. 
SKOA a presenta como solucion e conseho di Commissie Oplossing 
Rechtspositie SKOA werksters, lidera pa mediador di gobierno, 
cu a duna alternativa, sea ta haci tur werkster ambtenaar trah- 
ando na Bureau Traimerdia y poni ter beschikking di SKOA, of ta 
paga e werksternan manera ta paga docentenan conforme sala- 
rissubsidie. “Mi a pidi conseho huridico riba e conseho aki y dia 
9 di juni 2021 e conseho a drenta cu e proposicion aki di medi- 
ador di gobierno ta contra ley. Ley ta exigi pa paga pa limpieza 
di scolnan na fundacionnan subsidia conforme exploitatiesub- 
sidie, y tin personeelsstop acorda cu Hulanda cu no por aumenta 
e aparato di ambtenaar. Ademas conseho huridico ta sigui bisa 
cu e proposicion di mediador ta discriminatorio, no por duna 
un trato preferencial na SKOA anto e otro schoolbestuurnan ta 
ricibi un otro trato. Ministerraad a bay di acuerdo cu e proposi- 
cion di mediador, a pesar cu mi a presenta un conseho huridico 
en contra y no a tuma mi opinion na cuenta. P’esey mi a notifica 
Gobernador di Aruba mesora cu Ministerraad a tuma un decision 
contra ley poniendo acerca un copia di e conseho huridico. Ke 
men loke SKOA ta propone no ta factibel.” 


E directiva di SKOA no kier asumi su responsabilidad pa e 
maneho financiero desastroso aki y no kier baha. Un motibo por 
ta cu un directiva nobo por pone e directiva actual personal- 
mente responsabel pa e mal maneho financiero. P’esey cuesta 
loke cuesta e directiva kier keda. Pero ta mayornan, docentenan, 
demas empleadonan ta paga e rekening. Lampe ta bisa cu si el a 
haya apoyo di MinPres, Simar, docentenan e tempo ey pa sanea 
SKOA awe SKOA lo no ta den e problema aki di ta practicamente 
bancarota y niun werkster lo a perde trabao bao di su maneho, y 
lo no tabata necesario e aumento drastico aki di schoolgeld. 


Exminister Rudy Lampe: 


“Si a sigui mi conseho 
awe SKOA lo no mester 
aumenta schoolgeld” 

R 
iba e prome dia di trabou na Corsou, Santos do Nasci- 
mento a participa den e Tripartiet cu delegacion parla- 
mentario di Corsou y St. Maaten. E encuentro ta sirbi pa at- 
ende asuntonan propio, pero tambe como preparacion pa 
encuentronan di e Interparlamentaire Koninkrijksoverleg 
(IPKO) cu coleganan Hulandes di Eerste Kamer y Tweede 
Kamer. 


E agenda di Tripartiet a core for di mainta caminda despues 
di e parti protocolario mara na e apertura y cu tabata habri 
pa publico, e delegadonan a duna inicio na un programa cu 
a transcuri henter dia. E prome punto tabata esun di reac- 
cionnan riba e afspraaknan haci na e ultimo encuentro, sigui 
pa trafico aereo entre e islanan; specificamente su frecuencia 
y accesibilidad. 


E parlamentario di AVP a cataloga e Tripartiet como uno 
den cual por a sostene reunionnan hopi fructifero. E dife- 
rente delegacion a yega na acuerdo y a formula un posi- 
cion comun pa trece dilanti den e proximo tres dianan cu 
ta atende IPKO. Traimerdia a continua cu discusion riba e 
concepto di Geschillenregeling y por ultimo e preparacion 
pa topiconan di IPKO. Topiconan di mainta y atardi tabata 
porta cera. Tur encuentro a tuma luga den sala di reunion di 
sede di Parlamento di Corsou ubica den Wilhelminaplein na 
Punda. 


“Como base di tur cos,nos ta kere cu cada pais den Caribe, 
cada pueblo, esta Aruba, Corsou y St. Maarten mester por 
dicidi riba nan propio destino,” asina Santos do Nascimento 
a comenta, indicando cu esey ta e esencia; e base di e 
geschillenregeling cu kier yega na dje manera ta ancra den 
articulo 12a di Statuut. 
E parlamentario ta un di tres legislado representante di 
Partido di Pueblo Arubano (AVP) presente na e Tripartiet 
y Interparlamentaire Koninkrijksoverleg hunto cu colega 
drs. Mervin Wyatt-Ras y mr. Gerlien Croes, como parti di un 
delegacion mas amplio di Parlamento di Aruba. 


FACEBOOK: 
Hunto cu Corsou y St. Maarten a formula un posicion 
conhunto cu ta defende e interes di nos paisnan. Tambe a 
papia di con por mehora e trafico aereo pa haci biahamento 
entre e islanan mas facil y pagabel. 


INSTAGRAM: 
Base y esencia di geschillenregeling ta pa cada pais por 
dicidi su propio destino. Esey nos ta lucha p’e. 


Parlamentario mr. dr. Ryçond Santos do Nascimento: 


Ta lucha pa un geschillenregeling pa 
cada isla dicidi su propio destino 

D 
ialuna tabata e prome dia di reunionnan na Corsou cu parlamentari- 
onan di Aruba, manera drs. Mervin Wyatt-Ras, ta bay atende e siman 
aki den cuadro di e Interparlamentaire Koninkrijksoverleg (IPKO). Di biaha 
a duna inicio na e trabou, dunando enfoke na e manera con por mehora e 
condicionnan di bida di nos ciudadanonan. 


Na final di Tripartiet cu delegadonan di Aruba, Corsou y St. Maarten ta 
realisa como preparacion, ya caba parlamentario Wyatt-Ras por a indica cu 
a sostene discusion y encuentronan fructifero “pasobra ta topa e paisnan 
pa trata topiconan cu ta incumbi nos tur.” Un di topico asina riba e agenda 
tabata esun di trafico aereo y con pa haci esaki mas frecuente accesibel. 
Wyatt-Ras ta di acuerdo cu actualmente ta costa hopi pa nos ciudada- 
nonan biaha di un isla pa otro. A discuti esaki tanto na Aruba, caminda 
a haya un presentacion como preparacion pa e Tripartiet, pero tambe na 
Corsou. 


E conclusion ta cu mester pusha pa gobierno y e particular e titular di 
Transporte explora e opcionnan cu por haci cu e trafico ta mas frecuente 
y cu un tarifa mas abou. Mescos ta conta pa e airport tax of tourism tax cu 
ta paga ora di drenta y cu esaki tambe mester por yega na un palabracion 
entre e islanan pa fiha un prijs special pa ciudadano di Caribe Hulandes. 
Wyatt-Ras a splica cu tin aerolinea cu ta haya sosten di Hulanda, manera ta 
e caso di Winair, cual ta haci e costo pa e ciudadano menos. Sin embargo, 
otronan no ta den mesun posicion, pero mester por yega na otro opcion. 
Tur cos ta cuminsa door di sinta papia al respecto y haya otro na mesa pa 
e gobiernonan traha hunto. 
Adicionalmente, e parlamentario a indica cu a pidi e pa obtene e 
Memorandum of Understanding (MOU) cu gobierno di Aruba a firma na 
luna di november ultimo pa asina pasa door di e detayenan y por discuti 
mas ampliamente riba dje. 


Drs. Mervin Wyatt Ras: 


Mester busca opcion pa un miho 
trafico aereo entre islanan di Reino 


IPKO ta tuma luga dos bes pa aña; un na Hulanda 
y e otro den un di e islanan di Caribe Hulandes. 
Durante tres dia delegacion di miembronan di 
Eerste Kamer y Tweede Kamer di Hulanda ta topa 
cu esunnan di parlamento di Aruba, Corsou y St. 
Maarten pa delibera riba topiconan di interes 
comun. 


FACEBOOK: 
Ta revisando e MOU cu a firma recientemente den 
un esfuerso pa motiva gobiernonan pa mehora e 
trafico aereo entre islanan di Reino. 


INSTAGRAM: 
Un miho trafico aereo entre islanan ta transcen- 
dental pa nos ciudadanonan. 

A 
ruba ta pasando den un tempo di crisis y nos gobierno 
no ta buscando un solucion y no sa tampoco kico pa 
haci. Poder di compra a bay drasticamente atras. Situacion 
lo bira pio den e lunanan nos dilanti. E medidanan cu gobier- 
no ta suta pueblo cu n’e ta pa caba cu e clase media y asina 
lo tin rico y pober so. 


Despues di e bishita di e crucero di dia 8 di februari 2023 
caminda nos centro di ciudad a bira un campo alegre a haci 
un mayoria grandi di nos pueblo a desaproba un estilo di 
bida asina. E comportacion di e turistanan aki a shock nos 
comunidad. Esaki a pone nos pueblo reacciona y un mayoria 
grandi a bisa di no ta acepta tipo di turistanan inmoral riba 
nos isla. Nos no por papia di un grupito sino di un masa. 
Riba e crucero aki tabata tin como 5000 turista. Esaki a 
haci cu nos cuerpo policial no por a actua. Si ta un grupo 
di 10 ta mas facil pa atende cu nan pero un masa ta dificil. 
Berdad Dios su tempo ta perfecto door di permiti nos pueblo 
mira den ki direccion gobierno kier hiba nos. Disney pa via 
di inmoralidad a mira su bishitantenan baha drasticamente. 
Gobernador DeSantis di Florida a pone un fin na e autogobi- 
erno di Disney. Awor Disney lo cay bou leynan di Florida loke 
nifica cu Disney mester contribui cu belasting manera tur 
compania. Locual cu a pasa cu Disney mester bira un wak’e 
up call pa nos aki na Aruba. E turistanan Americano lo no 
bishita nos isla cu nan famia y esaki lo haci un daño sigur na 
nos unico pilar economico. 


Nos por a tende cu partido RAIZ ta sigui pusha e ley di 
matrimonio di mesun sexo mientras minister- president a 
dicidi di bay cassatie. Partido Curpa den un edicion ante- 
rior a splica cu e comportacion di e minister-president ta un 
farse cu e unico proposito pa alarga bida di e gobierno paso 
nos minister-president mes a declara cu e ley aki ta hopi 
avansa y cu den e lunanan nos dilanti e lo por wordo trata 
den Parlamento. Nos no mag di lubida cu nos minister-pres- 
ident ta mama di e geregistreerd partnerschap. E minimo 
voto cu e ley aki mester ta 11 pa e por wordo aproba y nos 
sa cu tin mas cu 11 parlamentario cu lo grita pro pa e ley a 
wordo aproba. 


No por spera otro paso una bes cu nos gobierno a firma e 
acuerdo di metanan di desaroyo, gobierno lo no bay contra 
di su decision cu ela tuma caba. Gobierno ta di acuerdo cu 
e 17 puntonan di desaroyo sostenibel y punto 5 ta papia 
di igualdad di genero. E igualdad di genero aki ta unda e 
matrimonio di mesun sexo ta hinca. Locual cu gobierno no 
kier papia riba dje ta e veredicto di Strasburg caminda e 


47 hueznan di corte di derechonan humano a papia cla y 
bisa cu e no ta un discriminacion. Mesun cos cu e gobierno 
Hulandes nos gobierno ta sigui e ordo di World Economic 
Forum. Politiconan aki ta wordo dirigi pa elitenan pa asina 
nan por cumpli cu e agenda 2030 caminda na final pueblo lo 
no tin bos ni libertad mas. Nos no mester lubida cu e World 
Economic Forum a sa di infiltra su hendenan den casi tur 
gobierno na mundo. Nos minister-president a firma dia 17 
di December 2020 y a join e CommonTrust Network di World 
Economic Forum. Aruba a bira e prome isla modelo di Caribe. 


Pueblo di Aruba sa kico esaki kiermen? Un agenda diabolico 
y anti Cristian. Nos di partido Curpa no por compronde cu 
parlamentarionan cu ta bisa di ta Cristian ta sigui forma 
parti di un gobierno cu ta ehecuta e agenda diabolico aki y 
ta pone libertad di nos pueblo na peliger. E meta di agenda 
aki ta pa 2030 paisnan ta bao di un solo gobierno caminda 
cu lo no tin e nucleo familiar mas. Danki Dios cu e agenda 
globalista aki a cuminsa cay den otro. Nos di partido Curpa 
ta kere cu e resultado di eleccion na Hulanda dia 15 di maart 
2023 lo bay trece un cambio den reino Hulandes. Esaki lo 
bay nifica un cambio tambe pa nos aki na Aruba. Nos di 
partido Curpa te kere cu e tempo di Dios ta perfecto y ta 
pa un tempo manera esaki partido Curpa, e unico partido 
Cristian cu ta pro famia, a wordo yama pa defende e interes 
di esnan cu no tin bos y e humildenan. 


Eric Ras (Lider di partido Curpa): 


Pa Aruba progresa mester sigui e leynan di Dios 

P 
artido MEP a tuma nota di comentarionan recien di Par- 
lamentario Marisol Lopez-Tromp bisando cu awo cu no 
tin consensus den Gobierno, no ta manda niun hende cas 
como sifuera cu señora Lopez-Tromp no ta corda e motibo 
pa cua el a wordo manda cas of mester a wordo retira di su 
funcion den Gabinete Wever-Croes I. Ta bon pa e ora pa Par- 
tido MEP recorda Marisol e motibo di su retiro cu a bay se- 
gun constitucion, legal y democratico. 


FRACCION POR NO TIN CONFIANSA DEN MARISOL 
Na October 2020, Fraccion di POR a expresa cu nan no tin 
confiansa den nan minister mas, esta Marisol Lopez-Tromp. 
Den e tempo ey, Prome Minister a purba intermedia entre 
e ex Minister y su Partido POR, pero no a logra trece nan 
hunto. Partido POR a keda insisti cu nan no tin confiansa den 
nan minister. Fraccion POR a bay Parlamento cu un mocion 
y ora di vota a expresa nan mes cu nan no tin confiansa den 
e minister. “E ta un regla cu na momento cu bo fraccion no 
kier bo mas, bo no por keda minister pasobra no tin minister 
independiente. Dus si bo fraccion bisa bo esey y abo kier 
wanta na e stoel anto bo ta buscando problema”. 
A spera cu prome cu e momento ey, cu señora Lopez-Tromp 
lo a tuma honor na su mes, y retira cu honor, sinembargo, 
señora Lopez-Tromp a mustra un biaha mas cu e no conoce 
kico ta honor y a prefera di keda yora. 


MARISOL A MUSTRA CERO INTERES DEN DIALOGA 
Lider di MEP y Prome Minister Evelyn Wever-Croes prome cu 
e asunto entre Partido POR y señora Lopez-Tromp a escala, 
a haci varios intento pa dialoga cu e ex minister. Cada 
intento a fracasa. Señora Lopez-Tromp a mustra cero interes 
den dialogo y no a atende niun intent pa sinta papia por lo 
tanto no a keda Conseho di Minister nada otro cu retira e ex 


minister. Gobierno a cana e procedura corecto y legal, e peti- 
cion di retiro a bay Gobernador, despues a bay Parlamento y 
Parlamento a aproba e retiro cu un mayoria legitimamente, 
esta e fraccionnan di MEP, RED y POR, 12 voto na fabor. 


Loke si no a cana su procedura corecto, legal y moral, tawata 
e actitud di actual Parlamentario Lopez-Tromp. E hecho cu e 
no a duna respet na su hefe di trabou pa sinta dialoga riba 
cualkier problema existente aunke ta den su mes un partido 
cu a perde tur confiansa den dje, ta mustra claramente e 
arogancia di e ex minister Lopez-Tromp. Esaki sigur no ta un 
ehempel pa niun trahado sigui ni un actitud pa niun trahado 
tuma. Ora nan hefe di trabou, yama nan pa papia, nan no 
mester ta arogante manera señora Marisol Lopez-Tromp. E 
actitud arogante ey di e ex mandatario mas bien a conduci 
na su retiro na un forma lihe, democratico, legal y na bien- 
estar di nos pueblo. 


Partido MEP ta recorda Marisol 
Lopez-Tromp riba e motibo di su retiro 


E actitud arogante di e ex mandatario a conduci na su retiro na un forma lihe, 
democratico, legal y na bienestar di nos pueblo 

D 
ialuna atardi Minister di Turismo y Salud Publico sr. Dan- 
gui Oduber a acudi na Universidad di Aruba bou invit- 
acion di e facultad di tourism & hospitality. E mandatario a 
haya un presentacion riba e estudio cu e facultad a haci riba 
locual ta e satisfaccion y perspeccion di tur esnan cu ta lab- 
ora den e industria hotelero. Pa realisa e estudio aki a haci 
un encuesta den e sector di cual un total di 569 trahador a 
participa. Awor cu e estudio a keda finalisa, esaki a wordo 
publica y presenta na entre otro Ministerio di Turismo y Sa- 
lubridad, ATA, AHATA, ATSA y tambe na e otro partnernan cu 
ta importante den nos unico pilar economico. 


Minister Oduber ta haya e resultadonan hopi interesante, 
caminda 76% di e participantenan a indica cu nan ta satis- 
fecho laborando den e industria turistico. Otro punto impor- 
tante cu a resalta di e estudio ta cu locual ta e salario y 
beneficionan ta keda importante pero e no ta locual ta mas 
importante den e parti decisivo di su trabou, e mandatario 
ta sigura. 


Segun e mandatario e resultado di e investigacion ta duna 
un bon bista di e situacion actual di esnan cu ta labora den 
e industria. E ta duna un bista riba e grado di satisfaccion, 
un bista di e perspeccion cu tin riba e beneficio y salari- 
onan. E ta duna un bista tambe di con esnan cu ta labora ta 
wordo trata y kico nan ta pensa di nan orario di trabou. Pues 
e investigacion a duna un bista general di con e situacion di 
trabou ta den e industria di cual a resulta cu 76% tabata 


satisfecho di ta laborando den e industria. Minister Oduber 
ta haya esaki un resultado hopi positivo teniendo na cuenta 
cu Aruba ta depende completamente for di turismo. 


Minister Oduber a menciona cu ta nos hendenan ta e mayor 
patrimonio den Aruba su turismo. Ta e personanan cu ta traha 
den turismo ta esnan cu ta atende tur dia cu e turistanan y 
ta nan ta esnan cu ta brinda e calidad halto di servicio cu 
Aruba ta conoci pe. Ta danki na tur esnan cu ta traha den e 
industria di turistico na aña 2022 Aruba a conoce cifranan 
halto di turista y e proyeccion pa aña 2023 ta mustra aun 
mas mihor. 


Finalmente Minister Dangui Oduber a gradici Universidad di 
Aruba, facultad di tourism & hospitality pa haci e investig- 
acion y tambe tur e studiantenan cu a haci e encuesta aki 
posibel. E resultado aki ta demostra e resiliencia cu Aruba 
su turismo tin. 


Minister Dangui Oduber: 


Investigacion haci a demostra cu 76% 
di trahadonan den turismo ta satisfecho 


DEN HAAG – Minister Plenipo-tenciario 
mr. Ady Thijsen a felicita embahador di 
Republica Dominicano na Hulanda Juan 
Bautista Durán cu e di 179 aniversario 
di Independencia di e pais cu alabes ta 
celebracion di e Dia Nacional di Republica 
Dominicano. Esaki a tuma lugar durante 
di un recepcion ameno na Leonardo Royal 
hotel na Den Haag. 


Minister Thijsen a felicita embahador 
Bautista Durán den nomber di Gobierno 
y pueblo di Aruba, sigur den e luz di e 
lasonan di amistad y fraternidad cu ta 
existi entre ambos pais y pueblo. 


Potret cortesia di Arubahuis 


Minister Thijsen a felicita Republica 
Dominicano cu 179 aña di Independencia 

D 
urante conferencia di prensa di gobierno, Minister Glen- 
bert Croes a elabora riba su bishita na Hulanda pa loke 
ta trata e tema di Hydrogeno. Minister Croes a indica di a 
bishita Groningen Airport Eelde di Hydrogen Valley mihor 
conoci como e “Hydrogen Valley Airport”, na unda por a 
mira varios compania manera Airbus cuminsa inverti den 
avionann cu lo mester bula den futuro a base di “fuel” limpi. 
Tambe a mira diferente componentenan manera panelnan 
solar y molinanan, meymey di e pista di salida y di aterisahe, 
cu ta wordo uza pa genera electricidad. 


Minister Croes a bishita tambe e “Public Transport Authority” 
na Groningen cu yama Qbuzz, na unda por a mira busnan cu 
ta core riba hydrogeno. E beneficio di core riba hydrogeno 
ta cu un persona por core pa e mesun gasto, un distancia 
hopi mas largo compara cu gasolin. No solamente esaki ta 
bon pa e medio ambiente pero beneficioso pa e situacion 
economico di cada persona. 


Otro compania cu Minister Croes a bishita durante su 
estadia na Hulanda ta Holthausen Clean Technology. 
Akinan Minister Croes a indica di por a admira un Hesla, 
cu ta un Tesla cu ta core riba hydrogen. Tambe por a 
wak e bus- y ekiponan pisa cu ta core riba hydrogen. 


Tambe Minister Croes a bishita e waf di Eemshaven na unda 
por a mira meymey di e waf, molinanan di biento, panel 
solar, “tank farms” y facilidadnan di produccion cu tambe 
lo bay den transicion pa energia limpi. E area 
aki di Eemshaven a 
wordo 
designa 
pa 
tur 
inver- 
sion ta di elec- 
tricidad 
limpi. 
Aki 
ta 


unda cu ta genera y produci un tercera parti di electricidad 
pa Hulanda completo. Mirando con hopi energia ta yega na 
e zona aki, e compania mundialmente conoci manera e.o. 
“GOOGLE” a dicidi di pone su datacenter na e localidad ey. 


Minister Croes a splica cu esaki ta e vision cu gobierno tin 
pa loke ta e “Aruba Hydrogen Valley” y ful e zona di refineria. 
Tur loke ta mustra bieu lo wordo reemplasa pa facilidadnan 
di produccion moderno na unda lo no tin huma preto mas, 
cual ta di beneficioso pa Aruba y su medio ambiente. 


Pa Gobierno di Aruba tabata un honor di por a cera conoci 
cu sr. Patrick Cnubben cu ta e arkitecto di ful e desaroyo di 
hydrogeno pa Hulanda y paisnan nordico den Norte di Europa. 
Tambe Minister Croes ta contento di por tabatin e oportun- 
idad di bishita e diferente companianan cu ta invertiendo 
den energia limpi. Minister President Evelyn 
Wever-Croes tempo cu e tabata e minister 
encarga cu energia, a inclui hydrogeno den 
su plannan. “Y mi ta reconoce e pasion di 
mi coleganan di RAIZ pa cu hydrogeno 
y p’esey como Minister di Energia, mi 
ta contento di por ta e motor pa haci e 
vision aki un realidad.” 



Minister Glenbert Croes durante su bishita na Hulanda 


A bishita varios compania cu ta invertiendo den energia limpi 

D 
ia 16 di maart 2022, a lansa oficialmente door di minis- 
terio di Enseñansa conhuntamente cu ministerio di Cul- 
tura e proyecto importante y innovativo ‘Cultuureducatie’ cu 
ta un di e temanan cu a sali di e ‘Vierlanden Overleg’. En ca- 
besa pa Departamento di Enseñansa Aruba (DEA) y Depar- 
tamento di Cultura Aruba (DCA) a start sali cu varios ronda 
di informacion cu e veldnan di educacion y cultura, cual a 
dura varios luna, y asina a forma e ‘Comision Cultura y Edu- 
cacion’. 


Awe por wak atras riba e trabaonan extenso cu e comision 
ya caba a realisa unda cu na januari ultimo ‘Landelijk 
Kennisinsituut Cultuureducatie en Amateurkunst (LKCA)’, 
Utrecht, a cuminsa duna e workshopnan na ‘Comision 
Cultura y Educacion’ riba 4 diasabra mainta. Diaranson 
ultimo, dia 22 februari 2023, e workshopnan a finalisa cual 
siguramente ta marca e comienso di e etapa di mas grandi 
y cu mas peso, cu ta pa conhuntamente den e ‘Comision 
Cultura y Educacion’ yega na e ‘Cultuureducatieplan’ pa 
Aruba. 


Esnan cu a haya nan certificado ‘Training Culturele 
Ontwikkeling van kinderen en jongeren op Aruba’ ta: Sr. 
José Miguel Donata, Sra. Angeline Maduro, Sra. Lissette 
Maduro, Sra. Gracy Dijkhoff, Sra. Dyantha Maduro, Sra. 
Fatme Rigaud, Sra. Zaira van der Linde, Sra. Madelene Kelly, 
Sra. Lisbel Pop, Sra. Marguerita Wever, Sra. Suzy Boekhoudt, 
Sra. Joan Danies, Sr. Angelo Angela, Sra. Ruth Gravenhorst, 
Sra. Samantha Westera, Sra. Amy Lasten, Sra Noris van Lis y 


Sra. Jarmine Acosta. E certificadonan a wordo entrega door 
di director interino di Departamento di Enseñansa, Sra. drs. 
Sheila Maduro y director di Departamento di Cultura, Sr. drs. 
Siegfried Dumfries. 


Un pabien na tur esnan cu a haya nan certificado y un 
danki na e representantenan di LKCA, sra. Eeke Wervers y 
sra. Judith Vossen, pa e preparacion y asistencia di e work- 
shopnan cu ‘Comision Cultura y Educacion’ a haya, cu ta 
e prome pasonan pa realisa e ‘Cultuureducatieplan voor 
Aruba’. 


Danki na e aporte di un y tur cu ta mira e importancia y e 
necesidad pa por realisa e proyecto aki. 


Prome pasonan p’e ‘Cultuureducatieplan’ a ser tuma 


17 persona a haya certificado for di LKCA, Utrecht 


Diaranson, 1 Maart 2023 
AWEMainta 
COMUNIDAD 
21 


E 
preparacionnan ta andando di parti Comision Celebra- 
cion Dianan Nacional (CCDN), Departamento di Cultura 
Aruba (DCA), bou auspicio di Ministerio di Cultura hunto cu 
Comision Arte di Palabra (CAdP) y Fundacion Corector di 
Papiamento (FCdP) pa organisa un bes mas e prestigioso 
competencia di Poeta di Patria pa aña 2023. 


Un invitacion na tur escritor, poeta y declamado di 21 aña of 
mas, pa haci e uzo di e oportunidad y inscribi pa participa. 
Trece bo inspiracion y creacion y skirbi bo poema na nos 
dushi Papiamento. 


E inscripcion pa Poeta di Patria ta habri. E evento Poeta di 
Patria 2023 lo tuma luga dia 15 di maart proximo, na Cas di 
Cultura. Por inscribi te cu dia 3 di maart y entrega di poema 
digital ta te cu dia 6 di maart 2023. Pa inscribi, manda un 
mail cu bo nomber y fam, number di telefon y fecha di nace- 
mento. Pa entrega di poema digital, pone titulo di bo poema 
y nomber di autor. 


Siguientemente algun criterio cu participantenan 
mester cumpli cune pa por participa: 


E tema pa e aña aki ta “Aruba” 
E participante por enfoca riba tur locual ta identifica cu 
cultura di nos Pais Aruba. 
E exigencianan pa un poema ta lo siguiente: 
1). E poema mester tin entre 4 cu 9 strofa; 
2). Cada strofa mester contene 4 verso (regel); 
3). E poema por rima; 
4). E poema mester ta na Papiamento; 
5). E poema mester expresa mensahe relaciona cu e tema: 
Aruba y su Cultura; 
6). Cada Poeta por participa cu un (1) poema; 
7). Ultimo dia pa entrega ta: 4 di maart 2023. 


Tur esnan interesa por manda nan poema na artedipal- 
abra@gmail.com. Ta recorda cu tur participante mester tin 
minimo 21 aña. 


Nificacion di poema/poeta? 
Un poema ta un texto poetico cu ta consisti di un of mas 
strofa. Un escritor cu ta skirbi poema, nos ta yama poeta. 
Un poeta ta expresa su emocion, sintimento y estado di 
animo pa medio di un poema. Mayoria biaha un poeta no ta 


conta un storia den un poema, pero e ta expresa emoción y 
pensamento. 


Ora di declama un poema, e poeta ta haci uzo di: 
Lenguahe corporal, 
Stem; bon uzo di entonacion y volumen 
Articulacion: pronuncia e palabranan bon y cla. 
E idea ta pa e traspasa sintimento p’e publico. 


Pa mas informacion riba Competencia Poeta di Patria 2023 
por haci esaki via di e-mail artedipalabra@gmail.com of 
por yama na Departamento di Cultura tel: 5822185. 


Inscripcion a habri pa competencia 
di Poeta di patria 2023 


Evento lo tuma luga dia 15 di maart den Cas di Cultura 

Pa cada ken controla su consumo 


Aqualectra cu diferente cambio na caminda 


WILLEMSTAD- Anotacion corecto di e posicion di e 
consumo di awa y coriente ta base pa un recibo cu consumo 
di awa y coriente corecto. 
Aqualectra recientemente a haci un cambio den e sistema cu 
ta registra posicion di meter. Como consecuencia temporal 
di esaki Aqualectra mester a emiti e recibo di december, 
januari y februari di varios cliente basa riba un balotacion. 
Aqualectra ya a tuma e accionnan necesario pa coregi y 
evita cu esaki lo sosode atrobe. Den caso cu e balotacion 
tabata desproporcional Aqualectra a notifica e clientenan 
por escrito. Entretanto Aqualectra tabata preparando pa 
introduci innovacion cu ta facilita clientenan cu meternan 
convencional cu regularmente ta raporta e posicion di meter 
riba e dia cu nan mester registra nan consumo. 


E cambio den e sistema pa registra posicion di meter tabatin 
un impacto chikito riba clientenan cu meternan inteligente 
tambe. 


Den e siguiente factura Aqualectra ta haci e coreccion nece- 
sario y ta pidi disculpa pa e incombinencia cu e situacion aki 
por a causa. 
Na mes momento ta sigui innova pa haci bida di clientenan 
mas facil. 


Coreccion di recibonan uzo mensual calcula 
Na november, december y januari 2022 Aqualectra mester 
a balota consumo pa un grupo di cliente. Esaki como cu e 
empleadonan cu ta pasa na cas check meter no por a haci 
nan trabou dor di awasero excesivo. E clientenan aki a ricibi 
un carta indicando cu tin atencion pa nan situacion. 
Aqualectra a credita entretanto gran parti di clientenan aki 
su recibo den e periodo tras di lomba. Lamentablemente, 
cierto di e clientenan aki no a ricibi credito como cu nan a 
cay den e grupo cu a keda afecta atrobe dor di mas awasero 
y e cambio den sistema cu a tuma luga na januari 2023. 
Tur cliente cu a haya un calculo for di proporcion ta ricibi e 
carta di Aqualectra caminda ta indica cu lo emiti un factura 
siguiente luna cu e recalculacion necesario. 


WILLEMSTAD - Siman pasa e corant aki a referi n’e hecho 
cu na diferente ocasion huesnan den prome instancia y 
hasta Corte di Husticia ta dicta veredictonan incorecto. Den 
e ultimo caso tabata Corte Supremo na Hulanda cu a anula 
un sentencia y a ordena pa trata e caso di nobo. 
E caso mas recien caminda un tribunal superior di un 
tribunal den prome instancia a bolbe faya, ta den e caso 
di un docente cu ta traha pa un scol di gobierno. Gobierno 
a nombra e docente dia 11 di januari 2018 den servicio 
permanente. E docente no tabata di acuerdo cu e nombra- 
mento y a apela e decision pero su argumentonan no tabata 
completo. Of mas bien, e argumentonan cu su abogado a 
trece dilanti tabatin fayo. Corte a duna e docente oportun- 
idad pa completa e argumentonan locual su abogado a haci 
tambe. Corte a rechasa apelacion dje docente pasobra su 
abogado no a haci mencion ta riba kico e ta basa e apela- 
cion. 


Cu esey automaticamente corte a declara e apelacion 
incompleto pasobra e docente no por cualifica su obhecion 
como ‘pro forma’ cu ta un cualificacion demasiado gener- 
alisa. 
Atrobe e argumentonan no tabata completo pero hues a 
duna e abogado chens atrobe pa entrega e documento na 
drechi. Corte di husticia a constata cu e abogado a referi na 
e argumentonan di protesta di su cliente como ‘Pro Forma’. 
O sea, cu nan no ta ni carni ni pisca. 
E docente a haya un chens como caido del cielo a bolbe 
coregi e fayonan cu su abogado a haci den sentido cu e 
tribunal no a bisa e abogado kico e mester a haci. Cu e argu- 
mento di Corte di Husticia e docente a scapa su caso y a 
acepta cu su apelacion ta valido y cu e tribunal den prome 
instancia a rechasa su apelacion inhustamente. Cu otro 
palabra e abogado di gobierno a perde e caso y mester paga 
gastonan dje caso na rason di 1400 florin. 


Den caso di un docente 


Corte di Husticia a bolbe constata veredicto incorecto 

Fortaleza Pa Famia 


M 
undo henter ta desafia Dios, pero nunca nos a pensa di mira e asunto aki cu mas claridad, y hasta awor nos ta mire 
cerca nos mes, y nos ta pidi Dios tene misericordia, pasobra hopi biaha, tin hende ta bon na altura cu nan ta desafi- 
ando y provocando Dios cu tur e consecuencia cu por tin su tras, pero tin otro ta hacie pa ignorancia,fanatismo, politica, 
inmoralidad,orguyo y arogancia. 


Hopi hende cu a desafia Dios no tabatin un fin agradabel, y hopi pais caminda gobierno y habitantenan a desafia Dios a 
pasa y ta pasando den temponan hopi dificil. Den e buki di 1 Reynan capitulo 16:29-34, rey Acab y su esposa Jezabel ta 
provoca Dios cu maldad, idolatria y inmoralidad. Y nos tur sa cu ta pa e motibo ey profeta Elias a decreta palabra di Dios 
cu awa lo no yobe pa tres aña, pasobra Dios su Furia a lanta contra Acab y Jezabel. 


Ora nos ta desafia/ provoca Dios ta nifica cu nos ta treciendo impuresa den locual Dios ta yama santo. Ta mescos cu un 
tata ta siña su yiu uza droga, of uza arma, treciendo maldad den un curason inocente. 


Awor cuanto mas e furia di Dios lo lanta ora mundo ta siña mucha inmoralidad, bao di e capa di educacion y spiertamento, 
contaminando, y corumpiendo nan alma y nan curason. 


Ora nos no ta participa den cosnan malo cu tuma lugar constantemente riba e mundo aki, nos por pidi Dios libra nos di 
maldad y Dios ta scucha nos, pero ora nos mes ta busca, prepara y haci maldad, con nos lo yega dilanti di Dios ora su 
furia lanta? 


Boso no sa cu boso ta e tempel di Dios, y cu e Spirito di Dios ta biba den boso? 
Si un hende destrui e tempel di Dios,Dios lo destrui e,pasobra e tempel di Dios ta santo, y esey ta loke boso ta (1 
Corintionan 3:16+17). 


Si un hende duna ordo pa haci, aproba, apoya,consenti algo malo e ta mesun culpabel cu esun cu ta hacie. Pa e motibo ey 
Dios a castiga rey David pasobra e mes no a mata Urias, pero e a planea su morto (2 Samuel 11:14-17). 


Nos ta purba tur manera na conscientisa nos pueblo, pasobra si nos ta bay di acuerdo cu tur locual ta maldad y inmoral- 
idad cu ta lanta riba e mundo aki, nos ta provoca y desafia Dios, y Dios lo contesta nos. No lubida cu e palabra di Dios ta 
siña nos cu amistad cu mundo ta enemistad cu Dios (Santiago 4:4). 


P’esey considera e miembronan di boso curpa terenal, como morto pa inmoralidad, impuresa, pasion, deseo malo, golo- 
sidad, cu ta igual na idolatria. 
Pasobra ta pa motibo di e cosnan aki cu e furia di Dios, lo bin riba e yiunan di desobediencia (Colosensenan 3:5+6). 


E a bisa, loke ta sali for di hende esey ta contamina hende. Pasobra for di paden ta sali mal pensamento, fornicacion, 
ladronicia, matamento, adulterio, echonan di cudishi y maldad tambe engaño,sensualidad,envidia,calumnia,orguyo y 
bobedad. Yur e maldadnan aki ta sali for di paden y ta contamina hende (Marco 7:20-23) 


Ta parce manera e mundo a drenta un competencia: 
Ken por provoca Dios mas? 
Ken por haci mas bofon di Dios? 
Ken por cambia mas ley pa contamina locual ta sagrado cu impuresa? 
Ken tin e curashi di duna maldad mesun derecho cu bondad? (Isaias 5:20) ( Tito 1:15). 


Laga nos ta serio, pasobra tur locual ta desafio y provocacion di Dios tin consecuencia hopi serio pa e ser humano. No 
laga nos kita bista for di tur e desasternan natural cu ta sosode tur dia. 


Sinceramente, Pastor Marcel Balootje 


Oh, dios tene misericordia di nos, ora nos ta provoca y desafia bo 

“Señor ta mi wardador, 
mi’n tin falta di nada. 
Den cunucu di yerba berde 
e ta ponemi sosega. 
E ta hibami na awa trankil, 
pa mi bolbe haña forsa”. 
Salmo: 23 


Cu dolor na nos curason, nos ta participa 
fayecimento di nos ser stima: 


Sra. Antonio Koolman 
Cariñosamente yama “Cholin of Dingi” 
Ex trahador di LAGO 
*27-07-1928 - †26-02-2023 


Acto di entiero lo wordo anuncia despues 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Manuel 
Goncalves Norberto 
*09-03-1929 - †25-02-2023 


Acto di entiero lo wordo anuncia despues. 


D 
iamars algo prome cu 7’or y mey 
di mainta, a sosode un accident 
riba Avenida Nelson O. Oduber, un auto 
blanco a brake pa bay baha caminda y e 
Honda cora kima su tras, maneha pa un 
dama no a controla su velocidad na tem- 
po y a dal tras di e auto blanco. Patras 
di e Honda tabata biniendo un SUV cora 
cu no a brake na tempo y dal patras di 
e Honda. E dama cu tabata manehando 
e Honda den e impacto a spanta asina 
hopi cu e la bira malo. Na e sitio a pidi 
pa presencia di polis y ambulance pa e 
paramediconan haci un chekeo medico 
cu e dama chauffeur.  


Laga tur locual mi a laga atras, keda bunita 
den boso curazon y como recuerdonan. 


A fayece christianamente: 
Eusebia 
Kelly- Boekhoudt 
mihor conoci como Chefa y Dudu 
Viuda di Pedro Kelly 
* 14.08.1929 – †23.02.2023 


Na nomber di su 
Yiunan: 
Nata y Richard Simon – Kelly 
Vilma Kelly y Claudio Quant 
Hubert y Roosje Kelly- Engelhart 
Ronnie Kelly y Miriam Croes 


Su nieto y nietanan: 
†Bruce y Sharine Lande Wernet, Jeremy 
Josue Kelly, Kavey y Shamila Yarzagary- 
Oduber, Rullienne Arends y Lisvienne 
Maduro, Ruella Arends y Sebastiaan Voskuil 
na Hulanda, Gillian Kelly y Patrick Kelly , 
Gilbert Kelly y Nilsida Garay, Kiandra Kelly y 
Joshua Pers, Giandra Kelly y Leansy Brete 


Bisnieto y nietanan: 
Jeremy y Mykaella Kelly, Kay-Linn, 
Kyziah,Keano, Kaymon y Odin Yarzagaray, 
Nixienne Kelly, Amarii Kelly 


Su rumannan: 
Chanita Hernandez- Boekhoudt & Famia 
Mathilda Paskel – Boekhoudt & Famia 
Alfonso ( Boechi) Boekhoudt 
Juanita ( Chichi) Boekhoudt 
Celsa y Donny Tjen-A-Kwoei – Boekhoudt 
Su rumanan Den Feliz Memoria: 
Maria, Jossy, Lina, Candido, Florita, 
Choncho, Rika y Richi 


Swa y Cuñanan: 
Nestor Henriquez, Juan Kock, Ramona 
Boekhoudt-Kelly, Mena Boekhoudt- Ruiz 


Su amiga y ayudante di cas: 
Yosmar Lemus 


Meskos cu sobrino: 
Leoncio Kelly & Famia 


Su sobrino y sobrinanan, prima y primonan, 
amigo y amiganan, bisiñanan.conocirnan. 
Demas Famia Kelly, Boekhoudt, Thiel, 
Lampe, Donata, Henriquez, Tromp, Kock, 
Ruiz, Maduro, Hernandez , Paskel Tjen a 
Kwoei, Briezen. 


Ta invita tur famia y conocirnan pa asisti na 
e acto di entierro cu lo tuma lugar Diasabra 
04 maart 2023 


E defunto ta reposa di 9or pa 11 or di mainta 
na Misa Sta Filomena, Paradera y ta Sali pa 
Santana Catolico na Oranjestad.. 


Nos ta pidi nos disculpa si den nos tristeza 
por a lubida algun famia 


Despues di entierro no ta ricibi bishita di 
condolencia na cas 


Accident entre tres auto riba Avenida 
Nelson O. Oduber, persona a resulta herida 


GRADICIMENTO 


Di profundo di nos curason nos ta gradici tur 
cu di un of otro manera a mustra atencion 
y cariño durante bida, fayecimento y 
despedida di nos defunto stima: 


Jaime D. Coeriel 


Boso muestra di atencion ta di aprecia. 
Danki na un y tur cu a manda mensahe riba 
FB y whatapp y a haci yamada di telefon. E 
muestra di cariño y sosten pa famia tabata 
un consuelo grandi. 


Nos kier gradici tambe Dr. Ramcharan y na 
Pader Jairo Maduro pa e bunita palabranan 
di consuelo. 


Danki na Max Hassell pa su bunita musica y 
canto y na tur cu tabata cu nos durante e 
despedida di Jaime. 


Un danki na Aurora Funeral Home pa su bon 
servicio y atencion. 


Cu Tio Jaime stima, 
sosega dushi den brasa di Señor. 

“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Cu inmenso dolor na nos curason nos 
ta anuncia fayecimiento di nos tata, 
compañero, abuelo y bisabuelo stima 


Gilberto 
van der Biezen 
Cariñosamemte yama “Betto” y pa tur su 
nietonan stima “Papa” 
* 19/11/1934 – † 22/02/2023 


Na nomber di su: 
Mayornan: 
† Justiniano y †Felicia Kock-Van der Biezen 


Defunto Esposa: 
†Vera van der Biezen-Figaroa 
Su Compañera di Bida cu a Stime y Cuide: 
Martilia “Rika” Colina 


Yuinan: 
Aisa van der Biezen 
Ewald van der Biezen y Linda Geerman 
Everard “Gil” y Rosa van der Biezen 


Manera Yuinan: 
Dinora Dirks 
Rustico Dirks 
Michael Dirks 


Nieto & Nietanan: 
Aishly Tromp & Serghio Jansen, Chesly Tromp, 
Tacey y Jonas Gampig 
Thalysha van der Biezen, Aron van der Biezen & 
Yeesam Tam, Tanneesha van der Biezen, Brigitte 
van der Biezen 


Bisanietonan: 
Arzion van der Biezen y Ayla Jansen 


Rumannan: 
Hypolita Dijkhoff y Famia 
†Heronimo “Momon” van der Biezen 
Filomena “Mena” y†Fabian Flanegien – van der 
Biezen y Famia 
Epifanio “Fanny” y Maria Hill -van der Biezen y 
Famia 
†Jacobo van der Biezen 
Tina van der Biezen 
Benito “Mito” y Sharina Hernandez -van der 
Biezen y Famia 
Sylvia van der Biezen y German 


Suegronan: 
† Geraldo y †Theodosia Figaroa 


Swa y Cuñanan: 
Margo Kock-Figaroa y Famia 
†Pedro Figaroa y Famia 
†Stephanus Figaroa y Famia 
†Doya Bermudez y Famia 
Filomena Orman y Famia 
†Emiterio Webb y Famia 
†Helena Figaroa y Famia 
Christina “Pina” Figaroa 


Tanta & Omonan, Sobrino & Sobrinanan, Primo & 
Primanan, Ihanan 


Un Prima hopi stima pa e famia: 
Vera Werleman -Figaroa y Famia 


Amiganan di Cas: 
Maria Dijkhoff-Henriquez 
Greta Koolman, Esposo y rumannan 


Famia: 
Van der Biezen, Figaroa, Kelly, Colina, Tromp, 
Dirks, Gampig, Kock, Jansen, Dijkhoff, Geerman, 
Hernandez, Flanegien, Werleman, Tam, Hill, 
Webb, Orman, Bermudez, Rozenberg, Bremo, 
Becker, Boekhoudt y Franken 


Nos ta pidi disculpa si den nos momento di 
tristeza nos por a lubida di menciona algun 
nomber di famia. 


Acto di despedida y entiero lo tuma lugar 
Diaranson 1 di Maart 2023 di 9:00 a.m. – 11:00 
a.m. na misa Santa Anna na Noord despues sigui 
pa Santana Santa Anna. 
Ta lamenta cu despues di entiero no ta ricibi 
bishita y condolencia na cas 


PA SEMPER NOS LO STIMA PAPIE / PAPA 


‘No tuma vengansa ni warda rencor contra 
bo paisano. Al contrario, 
stima bo prohimo manera boso mes’. 
Levitico 19:18 


Nos ta anuncia fayecimento di: 


Myloushka Natasha 
Wernet Burleson 
*15-10-1971 - †24 - 02- 2023 


Acto di entiero lo wordo anuncia despues. 


“Dios ta amor... Amor ta Dios, maske mi no ta na e 
mundo aki, tur dia mi ta banda di boso curason, 
mi por stens di loke Señor ta haci” - Salmo 33 


Cu inmenso dolor na nos curason pero conforme 
cu boluntad di Dios, nos ta anuncia fayecimento 
Cristianamente di mi esposo, nos tata, welo, ruman y 
omo stima: 
Teófilo Juan Ruiz 
Cariñosamente yama: “Folo” 
*05-03-1940 - †24-02-2023 


Mayornan: † Guillermo y †Monica Ruiz-Kelly 


Na nomber di su: 
Esposa: Maria Ruiz – Theran 


Yiunan: Teofilo (Juni) y Yenny Ruiz - Teran 
Marlon y Rebecca Ruiz - Boyé 
Miriam Ruiz 


Manera un yiu: Marieta Tromp 


Nieto(a) nan: 
Zayron y Jeanice Ruiz - Biesum 
Chloe Ruiz y Shawn Porry 
Minouche Ruiz y Dayron Werleman 
Jaydan Faro 
Trevor Faro 
Xyon Faro 


Manera nieto(a)nan: Neal y Neavel Maduro 
Andres Felipe 
Caceres Cantillo 


Rumannan: 
†Valentina y †Maximo Tromp - Ruiz 
† Rosinda y †Anselmo Tromp - Ruiz 
† Hipolito y †Guillermina Ruiz - Kelly 
† Silvano y Editha Ruiz - Figaroa 
† Mathilda y †Patricio Geerman - Ruiz 
Lorenzo (Lou) y Truda Ruiz - Croes 
Diana y †Ignacio Danje - Ruiz 
† Juanita Ruiz 


Suegro(a): †Luis Carlos y †Dilia Rosa Theran – Rodriquez 


Sua- y cuñanan: 
Adalberto Teran y Concepcion Orozco y famia 
Virginia Teran y Luis Carlos Guitierrez y famia 
Osvaldo Teran y Gilma Castillo y famia 
Manuel Teran 
Nuris Teran y †Silfredo Manjarrez y famia 
Neiser Teran y famia 
Calixto Theran y famia 
†Iris Margarita Teran y famia 
†Yadira Teran y famia 
†Carlos Teran 


Sobrino(a)nan: 
Maria Maduro, Maximo Tromp, Nelson Tromp, Marieta 
Tromp, Ethline Ruiz, Randolf Ruiz, Kenneth Ruiz, Angeline 
Boxman, Darrel Ruiz, †Enid Geerman, Eric Geerman, 
Charlene Bergrok, Otmar Ruiz, Ignacio Danje, Rodney 
Danje, Roderick Danje, Sheila Danje y nan famia. 


Mama/tata di su nieto/a nan: 
Aislinn Maduro 
Isnardo (Juni) Faro 


Famia: Alcira y Thomas Semeleer - Hernandez y famia 


Sobrino(a)nan, primo(a)nan, ihanan, comer- y 
compernan, amigo(a)nan,bisiñanan, conocirnan, 
amistadnan y ex coleganan di WEB Aruba NV. 


Famia: 
Ruiz, Kelly, Theran, Teran, Boyè, Faro, Biesum, Tromp, 
Geerman, Figaroa, Croes, Danje, Rodriquez, Orozco, 
Guitierrez, Castillo, Manjarrez, Maduro, Betancour, 
Paskel, Boxman, Bergrok, Piedrahieta, Zapata y demas 
famia 


Ta invita pa asisti na e acto di despedida cu lo tuma 
lugar diaranzon 1 maart 2023 na misa Santa Anna na 
Noord di 2’or pa 4’or di atardi. Despues lo hiba nos 
defunto stima na su ultimo lugar di sosiego, na Santana 
na Noord. 


Nos ta pidi nos disculpa si nos por a lubida un of otro 
famia den nos momentonan di tristesa. 


Laga tur loke ta spera mi ta bunita 
Laga tur locual cu mi encontra 
na caminda ta bunita 
Laga tur locual cu mi laga 
atras keda bunita y 
Laga esakinan termina den tur buniteza. 
Cado Wever. 


Cu profundo tristeza nos 
ta anuncia cu a fayece: 


Rey Tromp 
*28-10-1951 - †26-02-2023 


Acto di despedida ta 
wordo anuncia despues. 


